open-index/open-wikipedia-markdown huggingface dataset:
จักรพรรดิเฮราคลิอัส

**จักรพรรดิเฮราคลิอัส** หรือ **จักรพรรดิเฮราเคลออส** (, ; ราว ค.ศ. 575 – 11 กุมภาพันธ์ ค.ศ. 641) เฮราคลิอัสเป็นจักรพรรดิเชื้อสายอาร์มีเนียแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เป็นเวลากว่าสามสิบปีระหว่างวันที่ 5 ตุลาคม ค.ศ. 610 จนเสด็จสวรรคตเมื่อวันที่ 11 กุมภาพันธ์ ค.ศ. 641 การเรืองอำนาจของพระองค์เริ่มขึ้นในปี ค.ศ. 608 เมื่อพระองค์และพระราชบิดาเฮราคลิอัสผู้อาวุโสผู้เป็นรองอุปราชแห่งอาณาจักรอุปราชแห่งแอฟริกา (Exarchate of Africa) สามารถนำการปฏิวัติต่อต้านจักรพรรดิโพกัสผู้ไม่เป็นที่นิยมได้สำเร็จ 

ในระหว่างรัชสมัยที่ทรงปกครองพระองค์ก็ทรงเข้าทำการรณรงค์หลายครั้ง รวมทั้งในการสงครามกับพระมหากษัตริย์เปอร์เชียคอสเราที่ 2 (Khosrau II) แห่งจักรวรรดิซาสซานิยะห์ (Sassanid Empire) และทรงเป็นจักรพรรดิไบแซนไทน์องค์แรกที่เข้าต่อสู้ในสงครามไบแซนไทน์-อาหรับ (Byzantine-Arab Wars) ที่ต่อเนื่องมาจนกระทั่งปี ค.ศ. 1180 

เมื่อสมเด็จพระสันตะปาปาจอห์นที่ 4ทรงขอ จักรพรรดิเฮราคลิอัสก็ทรงส่งครูและผู้สอนศาสนาไปยังบริเวณดาลเมเชีย (Dalmatia) ซึ่งเป็นกลุ่มจังหวัดใหม่ของโครเอเชียที่เป็นตั้งถิ่นฐานของพอร์กาและบรรดาพี่น้องผู้ยังเป็นเพกันสลาฟ พระองค์ทรงเป็นผู้ยกเลิกการใช้ภาษาละตินในหนังสือราชการ และหันไปรับวัฒนธรรมกรีกมาแทนที่ (Hellenisation) นอกจากนั้นแล้วก็ยังทรงได้ชื่อว่าเป็นผู้ก่อตั้งระบบการบริหารแบบธีม (Thematic system) แต่นักประวัติศาสตร์สมัยใหม่ไม่เห็นด้วยและเห็นว่าทรงมีส่วนเกี่ยวข้องในการวิวัฒนาการระบบนี้แต่เพียงเล็กน้อย

## อ้างอิง

## ข้อมูลเพิ่มเติม
* จักรวรรดิไบแซนไทน์

## แหล่งข้อมูลอื่น

หมวดหมู่:จักรพรรดิไบแซนไทน์
หมวดหมู่:ผู้นำที่ได้อำนาจจากรัฐประหาร
ซาสึเกะ (แก้ความกำกวม)

**ซาสึเกะ** สามารถหมายถึง

* ซารุโทบิ ซาสึเกะ - นินจาในนิทานพื้นบ้านของญี่ปุ่น
* ซาสึเกะ - เป็นรายการเกมโชว์ของประเทศญี่ปุ่น

## ตัวละครในบันเทิงคดี
* อุจิวะ ซาสึเกะ - ตัวละครจากเรื่องนินจาคาถาโอ้โฮเฮะ
* ซารุกาคุเระ ซาสึเกะ - ตัวละครจากเรื่องรันม่า ½ ไอ้หนุ่มกังฟู
* ซารุโทบิ ซาสึเกะ (นินจาคาถาโอ้โฮเฮะ) - ตัวละครจากเรื่องนินจาคาถาโอ้โฮเฮะ
* ซารุโทบิ ซาสุเกะ (ซามูไรดีปเปอร์ เคียว) - ตัวละครจากเรื่องซามูไรดีปเปอร์ เคียว
* ซาสุเกะ (มิรุโมะ ภูตจิ๋วจอมยุ่ง) - ตัวละครจากเรื่องมิรุโมะ ภูตจิ๋วจอมยุ่ง
* ซาสุเกะ (ขบวนการนินจา คาคุเรนเจอร์) - ตัวละครจากเรื่องขบวนการนินจา คาคุเรนเจอร์
* ซาสึเกะ (ขบวนการตูบน้อยนักสู้) - ตัวละครจากเรื่องขบวนการตูบน้อยนักสู้
* โคโซมารุ ซาสุเกะ - ตัวละครจากเรื่องอินาสึมะอีเลฟเวน

หมวดหมู่:ชื่อภาษาญี่ปุ่น
หมวดหมู่:ชื่อตัว
จักรพรรดิคอนสแตนตินที่ 3 แห่งจักรวรรดิไบแซนไทน์

**จักรพรรดิคอนสแตนตินที่ 3 แห่งไบแซนไทน์** หรือ **เฮราคลิอัส โนวัส คอนสแตนตินัส** (; ) (3 พฤษภาคม ค.ศ. 612 – 20 เมษายน หรือ 24/26 พฤษภาคม ค.ศ. 641) คอนสแตนตินที่ 3 ทรงเป็นจักรพรรดิแห่งจักรวรรดิไบแซนไทน์ ของราชวงศ์เฮราเคลียน ผู้ทรงครองราชย์เพียงสี่เดือนตั้งแต่เดือน กุมภาพันธ์ ค.ศ. 641 จนเสด็จสวรรคต คอนสแตนตินเป็นพระราชโอรสองค์โตในจักรพรรดิเฮราคลิอัสและพระอัครมเหสีองค์แรกจักรพรรดินียูโดเคีย

## อ้างอิง

## ข้อมูลเพิ่มเติม
* จักรวรรดิไบแซนไทน์

หมวดหมู่:จักรพรรดิไบแซนไทน์
จักรพรรดิอเล็กซานเดอร์แห่งไบแซนไทน์

**จักรพรรดิอเล็กซานเดอร์แห่งไบแซนไทน์** (; ) (19 กันยายน ค.ศ. 870 – 6 มิถุนายน ค.ศ. 913) บางครั้งก็ลำดับเป็นอเล็กซานเดอร์ที่ 3 พระองค์ทรงเป็นจักรพรรดิแห่งจักรวรรดิไบแซนไทน์ของราชวงศ์มาซิโดเนียนผู้ทรงครองราชย์ระหว่าง ค.ศ. 912 จนถึง ค.ศ. 913 อเล็กซานเดอร์เป็นพระราชโอรสองค์ที่สามในพระจักรพรรดิบาซิลที่ 1 และจักรพรรดินียูโดเคีย อินเจรินา พระองค์ไม่ทรงมีปัญหาเหมือนกับพระเชษฐาจักรพรรดิลีโอที่ 6 เดอะไวส์ว่าผู้ใดเป็นพระราชบิดาที่แท้จริงระหว่างจักรพรรดิบาซิลและจักรพรรดิมิคาเอลที่ 3 เพราะประสูติหลายปีหลังจากที่จักรพรรดิมิคาเอลเสด็จสวรรคตไปแล้ว

อเล็กซานเดอร์ทรงได้รับการสวมมงกุฎให้เป็นพระจักรพรรดิร่วมกับพระราชบิดาราวปี ค.ศ. 879  หลังจากการเสด็จสวรรคตของพระเชษฐาจักรพรรดิลีโอเมื่อวันที่ 11 พฤษภาคม ค.ศ. 912 แล้วอเล็กซานเดอร์ก็เป็นพระจักรพรรดิอาวุโสเคียงข้างพระราชโอรสของลีโอ--จักรพรรดิคอนสแตนตินที่ 7 พระองค์ทรงเป็นจักรพรรดิไบแซนไทน์พระองค์แรกที่ใช้คำว่า “autocrator”  (αὑτοκράτωρ πιστὸς εὑσεβὴς βασιλεὺς)  บนเหรียญเพื่อเป็นการฉลองการเป็นอิสระจากการเป็นพระจักรพรรดิร่วมมาถึง 33 ปี หลังจากนั้นพระองค์ก็ทรงปลดที่ปรึกษาและผู้ที่ได้รับแต่งตั้งของจักรพรรดิลีโอจนแทบหมดสิ้นรวมทั้งผู้บังคับบัญชากองทัพเรือและพระสังฆราช และพระราชมารดาของคอนสแตนตินที่ 7 ผู้ทรงส่งไปไว้ในสำนักชี  และทรงหันไปแต่งตั้งให้นิโคลัส มิสติคอสให้กลับมาเป็นสังฆราชอีกครั้งหลังจากที่ถูกปลดโดยลีโอเพราะไม่เห็นด้วยกับการเสกสมรสครั้งที่สี่ของพระองค์ ระหว่างรัชสมัยอันสั้นของพระองค์อเล็กซานเดอร์ก็ถูกโจมตีโดยกองทัพของอัล-มุคตาดีร์ (Al-Muqtadir) แห่งจักรวรรดิกาหลิปอับบาซียะฮ์จากตะวันออก และทรงริเริ่มสงครามกับจักรพรรดิซิเมียนที่ 1 แห่งบัลแกเรียโดยไม่ทรงส่งบรรณาการไปถวายเมื่อซิเมียนขึ้นครองราชย์ อเล็กซานเดอร์เสด็จสวรรคตหลังจากการเล่นโปโลจากความเหน็ดเหนื่อยเมื่อวันที่ 6 มิถุนายน ค.ศ. 913 ตามที่อ้างกันว่าสมตามคำทำนายของพระเชษฐาที่ว่าจะทรงครองราชย์ได้เพียง 13 เดือนเท่านั้น

## อ้างอิง

## ข้อมูลเพิ่มเติม
* จักรวรรดิไบแซนไทน์

หมวดหมู่:จักรพรรดิไบแซนไทน์
บลูสนาร์ฟฟิง

**บลูสนาร์ฟฟิง** () คือ รูปแบบการเชื่อมต่อข้อมูลโดยไม่ได้รับการอนุญาตจากผู้ใช้ผ่านทางบลูทูธ เช่น การเชื่อมต่อระหว่าง มือถือ คอมพิวเตอร์ และพีดีเอ เพื่อเข้าไปดึงข้อมูลส่วนตัวต่าง ๆ เช่น เบอร์โทรศัพท์ ตารางเวลานัดหมาย อีเมล และเอสเอ็มเอส และในบางกรณีสามารถดึงรูปภาพและวิดีโอส่วนตัวได้ โปรแกรมส่วนใหญ่จะต้องได้รับการ "จับคู่" (pairing) เพื่อรองรับการเชื่อมต่อ อาจมีบางโปรแกรมที่สามารถเข้าไปดึงข้อมูลได้โดยไม่ต้องจับคู่

บลูสนาร์ฟฟิงเป็นการกระทำที่ร้ายแรงกว่าบลูแจกกิง (bluejacking) แต่ทั้งสองกรณีใช้หลักการเดียวกันโดยที่ว่าจะเชื่อมต่อโดยไม่ให้เจ้าของรู้ตัว อุปกรณ์ทุกชนิดที่เปิดโหมด "ให้ค้นพบได้" (discoverable) เอาไว้จะเข้าข่ายการโดนกระทำบลูแจกกิงและถึงขั้นบลูสนาร์ฟฟิง การซ่อนการมีอยู่ของเครื่องนั้น จะสามารถลดความเสี่ยงของการโดนบลูสนาร์ฟฟิงได้ เนื่องจากบลูสนาร์ฟฟิงเป็นการละเมิดสิทธิส่วนบุคคล จึงเป็นเรื่องผิดกฎหมายในหลายประเทศ

## อ้างอิง

* http://gadgets.softpedia.com/news/How-to-Protect-Yourself-Against-Bluetooth-Hacking-Bluesnarfing-1254-01.html 
* http://www.bluetomorrow.com/content/section/177/281/ 

หมวดหมู่:บลูทูธ
หมวดหมู่:การแฮ็ก
บลูแจ็กกิง

**บลูแจ็กกิง** () ส่งข้อมูลที่ไม่ต้องการการตอบสนอง (unsolicited) ผ่านทางบลูทูธไปยังอุปกรณ์ที่รองรับบลูทูธ ตัวอย่างเช่น มือถือ พีดีเอ หรือ คอมพิวเตอร์ โดยการใช้ vCard (bluedating หรือ bluechat) ที่อยู่ในรูปแบบเกณฑ์วิธีการสื่อสาร OBEX

บลูทูธส่วนใหญ่มีระยะการใช้งานอยู่ประมาณ 10 เมตร (32.8 ฟุต) จากมือถือ แต่คอมพิวเตอร์บางชนิดสามารถส่งสัญญาณไปได้ไกลถึง 100 เมตร (328 ฟุต) ในบลูทูธ Class 1

## ต้นกำเนิด
มีการกล่าวถึงไว้ว่า บลูแจ็กกิงนี้ได้มีการเริ่มปฏิบัติโดยที่ปรึกษาด้านเทคโนโลยีสารสนเทศผู้หนึ่งที่พยายามจะใช้มือถือของตนเพื่อโฆษณา โซนี่ อิริคสัน โดยใช้การผสมระหว่างคำว่า บลูทูธ และ อะแจ็ก (ajack) ซึ่งเป็นชื่อที่เค้าใช้ในกระทู้ถาม-ตอบของแฟนคลับโซนี่ อิริคสัน ในภาษาอังกฤษ แจ็กกิง (jacking) โดยทั่วไปเป็นคำย่อของ คำว่า ไฮแจ็ก (hijack) คือการกระทำที่ว่าด้วยการเข้าคุมอำนาจสิ่งใดสิ่งหนึ่ง เมื่อนำมารวมกันแล้วจึงได้เป็นคำว่า บลูแจ็กกิง

## การใช้
โดยทั่วไป บลูแจ็กกิง คือ การกระทำที่ไม่มีความร้ายแรงหรือเป็นการละเมิดสิทธิของผู้อื่น โดยที่ข้อมูลที่ส่งไปมักจะเป็นข้อความตัวอักษร แต่เนื่องจากมือถือสมัยนี้ทำให้สามารถส่งรูปและเสียงได้ด้วย การกระทำบลูแจ็คเคยใช้ในการค้าขายแบบ "กอริลล่า"(guerrilla marketing) เพื่อการโฆษณาเกมส์บางประเภท 

เนื่องจากทุกๆวันนี้ บลูทูธได้มีการใช้อย่างแพร่หลายจึงทำให้ง่ายต่อการติดไวรัสคอมพิวเตอร์ตัวอย่างเช่น ม้าโทรจัน 

บลูแจ็กกิงไม่ใช่การกระทำบลูสนาฟฟิง เนื่องจากบลูแจ็กกิงส่งข้อมูลที่ไม่ต้องรับการตอบสนองและไม่เป็นภัยต่อผู้รับ ในขณะที่บลูสนาฟฟิงจะเข้าไปดึงข้อมูลส่วนบุคคลโดยที่ไม่ได้รับการอนุญาตและเป็นการกระทำที่ผิดกฎหมาย

## อุปกรณ์และซอฟต์แวร์
อุปกรณ์หลายชิ้นได้ถูกพัฒนาขึ้นเพื่อบลูแจ็กกิงโดยส่วนใหญ่อยู่ในช่วงปี ค.ศ. 2000-2004 เนื่องจากเป็นช่วงที่พิ่งค้นพบข้อบกพร่องของบลูทูธส่วนใหญ่แล้วถูกสร้างขึ้นเฉพาะบุคคลโดยมีวัตถุประสงค์ที่เจาะจงไปในด้านเดียว

## อ้างอิง

* http://spark.stop.googlepages.com/WhatisBluejacking.pdf 
* http://www.bluejackq.com/what-is-bluejacking.shtml 

หมวดหมู่:บลูทูธ
หมวดหมู่:สแปม
สติวเดนต์ซินโดรม

**สติวเดนต์ซินโดรม** () หมายถึง อาการของคนที่จะเริ่มปลุกตัวเองให้กระตือรือร้นต่องานในช่วงเวลาสุดท้ายที่เป็นไปได้ก่อนที่จะถึงกำหนดส่ง ซึ่งเป็นการกระทำให้สูญเสียแก่ตนเองและทำให้เกิดการสร้างสิ่งรองรับที่หนักในการประมาณระยะเวลา

ซึ่งมันถูกระบุไว้โดย Eliyahu M. Goldratt ในหนังสือนวนิยายเกี่ยวกับวิกฤตที่เป็นลูกโซ่

Student Syndrome เป็นรูปแบบหนึ่งของการผัดวันประกันพรุ่ง แต่จะมีการวางแผนได้แง่ที่ดี สำหรับตัวอย่างเช่น ถ้านักเรียนหรือกลุ่มของนักเรียนไปหาอาจารย์และมักจะถามเกี่ยวกับการขอเลื่อนการกำหนดเวลาโดยพวกเขาจะแก้ตัวในสิ่งที่เขาเรียกร้องโดยที่จะให้โครงงานที่เกินเวลานั้นได้ทำต่อไปได้อีก พวกเขาจะขอสิ่งนี้ด้วยความตั้งใจ ในความเป็นจริงนักเรียนส่วนใหญ่จะมีงานอื่นๆหรือกิจกรรมที่พวกเขาต้องการทำอย่างเต็มที่ที่จะใช้ในการปรับปรุงใบงานหรือโครงงาน สุดท้ายแล้วพวกเขาเหมือนในตอนที่เริ่มต้นคือต้องการที่จะเพิ่มเวลาเส้นตายไปอีก student syndrome คือการป้องกันโดยความเข้าใจของบุคคลธรรมดาของการทำงานของความจำของมนุษย์ เป็นสุดยอดแนวคิดของบุคคลในความจำระยะสั้นที่หายไปตามเวลาที่ผ่าน ดังนั้นการเรียนรู้เมื่อตอนสุดท้ายจะทำให้มีการเพิ่มความจำในระหว่างการสอบ ยิ่งไปกว่านั้นจะทำให้สูญเสียการจดจำในระยะยาวและความสำคัญลดน้อยลงสำหรับการนำเสนอที่ว่าง (ซึ่งเป็นเอาเปรียบของการไม่มีผลกระทบ)

## ดูเพิ่ม
* กฎของพาร์กินสัน

## อ้างอิง

หมวดหมู่:การศึกษา
หมวดหมู่:การจัดการโครงการ
หมวดหมู่:การบริหารเวลา
ธีระชาติ ธีระวิทยากุล

**ชนกันต์ ธีระวิทยากุลวงศ์** (เกิดเมื่อ 13 มีนาคม พ.ศ. 2519) หรือเป็นที่รู้จักในชื่อ **อู๊ด เป็นต่อ (หนูอ้น)** เป็นนักแสดงตลกชาวไทย มีชื่อเสียงจากละครซิตคอมเรื่อง เป็นต่อ ในบท "อู๊ด" มีเอกลักษณ์ประจำตัว คือ มักแต่งตัวเหมือนกับนักร้องเพื่อชีวิต และมีวลีประจำตัว คือ "พี่น้องครับ"

## ประวัติ
ชนกันต์เป็นชาวอำเภอท่าคันโท จังหวัดกาฬสินธุ์ เป็นบุตรของช่วง ธีระวิทยากุล (เสียชีวิตเมื่อ 11 สิงหาคม 2564) ครอบครัวมีกิจการร้านซ่อมนาฬิกา จบการศึกษาระดับชั้นมัธยมศึกษาปีที่ 6 มีความใฝ่ฝันที่จะเป็นนักดนตรีเพื่อชีวิตตั้งแต่เด็ก จึงออกจากบ้านไปเป็นลูกวงดนตรีกะท้อนและซูซู และตั้งวงดนตรีกับเพื่อน ๆ แต่ไม่ประสบความสำเร็จ เนื่องจากในสมัยนั้นการไปเป็นนักดนตรียังถูกมองว่าเป็นพวกเต้นกินรำกิน รวมถึงเป็นนักแสดงตลกคณะเหลือเฟือ มกจ๊ก  โดยเล่นเป็นนักดนตรีเพื่อชีวิต "แอ๊ด มกจ๊ก" ล้อเลียน แอ๊ด คาราบาว

การแสดงตลกในคณะเหลือเฟือ มกจ๊ก ไปสะดุดตาจิรศักดิ์ โย้จิ้ว ผู้กำกับละครซิตคอม เป็นต่อ จึงได้ติดต่อให้เข้ามาร่วมแสดง มีประโยคเด็ดว่า "พี่น้องครับ"

## ผลงาน
### ซิตคอม

### ละครโทรทัศน์

### ภาพยนตร์
* 2549 หมากเตะ รีเทิร์น
* 2550 ก่อนบ่ายเดอะมูฟวี ตอนรักนะ...พ่อต๊ะติ๊งโหน่ง
* 2551 ดรีมทีม (แสดงเป็นผู้บรรยายการแข่งขันชักเย่อของช่วงท้ายของภาพยนตร์)
* 2552 อนุบาลเด็กโข่ง
* 2553 เงา กรรมใครกรรมมัน
* 2553 สาระแนเห็นผี
* 2555 รักเลี้ยวเฟี้ยวว!! (อ่ะ)

### หนังสือ
* ผมอัจฉริยะหรือปัญญาอ่อน ? พี่น้องคร้าบบบ... (เปิดบันทึกลับที่พับไว้นานถึง 35 ปี เล่าประสบการณ์ชีวิตตั้งแต่แรกคลอดยันวันนี้ วันที่ชีวิตเป็นต่อ โดย สำนักพิมพ์ "บายัญชาน่า")

### ละครเวที
* แม่นาคพระโขนง เดอะมิวสิคัล รับบท เตี้ย : เพื่อนพ่อมาก
* รักจับใจ เดอะโรแมนติกมิวสิคัล รับบท หนุ่ย

### พิธีกร
* โชว์ไทยไชโย (พิธีกร) ร่วมกับ เจี๊ยบ เชิญยิ้ม, กิตติ เชี่ยววงศ์กุล ช่องวัน 31
* พ่อบ้านปากเก่ง (พิธีกร) ร่วมกับ เจี๊ยบ เชิญยิ้ม, กิตติ เชี่ยววงศ์กุล ช่องวัน 31
* Davinci เกมถอดรหัส (พิธีกร) ร่วมกับ ชาคริต แย้มนาม ช่อง 3

### ผลงานอื่น ๆ
* เป็นแขกรับเชิญ BIE LOVE ATTACK CONCERT ของ บี้ เดอะสตาร์
* เป็นแขกรับเชิญ คอนเสิร์ต แบบเบิร์ดเบิร์ดโชว์ 2008 ตอน MAGIC MEMORIES ความสุข ความทรงจำ ไม่มีที่สิ้นสุด ของ เบิร์ด ธงไชย
*เป็นแขกรับเชิญ คอนเสิร์ต พลพล รวมพลคนน่ากอด ของ พลพล
* ผู้บรรยายรายการ Takeshi's Castle Original Classic  (พากย์ภาษาไทย) ช่อง Disney XD
* ซีรีส์ชุมชนสมหวัง หมู่ 8 ของสมหวัง เงินสั่งได้ รับบท พี่ชัย

## อ้างอิง

หมวดหมู่:นักแสดงชายชาวไทย
หมวดหมู่:นักแสดงตลกไทย
หมวดหมู่:นักแสดงตลกชายไทย
หมวดหมู่:บุคคลจากอำเภอท่าคันโท
หมวดหมู่:นักแสดงภาพยนตร์ชายชาวไทย
หมวดหมู่:นักแสดงละครโทรทัศน์ชายชาวไทย
ซันไรส์/ซันเซต~เลิฟอิสออล~

**ซันไรส์/ซันเซต~เลิฟอิสออล~** () เป็นผลงานซิงเกิลที่ 47 ของอายูมิ ฮามาซากิ วางขายในวันที่  12 สิงหาคม พ.ศ. 2552 ในรูปแบบดับเบิล เอ ไซด์ ซิงเกิล  

เพลง "Sunrise ~LOVE is ALL~" เป็นเพลงประกอบละครเรื่อง "ดันเดย์ ดาเดย์?~เรนไอโชเซะทสึกะ~" ทางช่องทีวีอาซาฮี  และเป็นเพลงประกอบโฆษณา MUSICO ของระบบเครือข่ายโทรศัพท์มือถือ NTT  ส่วนเพลง "Sunset ~LOVE is ALL~" เป็นเพลงประกอบโฆษณา music.jp  และโฆษณากล้องดิจิทัล LUMIX FX60 ของพานาโซนิค

## รายชื่อเพลง

# Sunrise ~LOVE is ALL~ -Original mix-
# Sunset ~LOVE is ALL~ -Original mix-
# "fairyland-glitter-BLUE BIRD-Greatful days-July 1st" Mega-Mash-Up-Mix
# Sunrise ~LOVE is ALL~ (Original mix -Instrumental-) 
# Sunset ~LOVE is ALL~ (Original mix -Instrumental-) 

## มิวสิกวีดีโอ
# Sunrise ~LOVE is ALL~ (video clip)
# Sunset ~LOVE is ALL~ (video clip)
# Sunrise ~LOVE is ALL~ (making clip)

## การแสดงสด
* 8 สิงหาคม พ.ศ. 2552 - CDTV - "Sunrise ~LOVE is ALL~" 
* 9 สิงหาคม พ.ศ. 2552 - MUSIC JAPAN - "Sunrise ~LOVE is ALL~" 
* 14 สิงหาคม พ.ศ. 2552 - MUSIC STATION - "Sunrise ~LOVE is ALL~"
* 15 สิงหาคม พ.ศ. 2552 - MUSIC FIGHTER - "Sunrise ~LOVE is ALL~" 
* 17 สิงหาคม พ.ศ. 2552 - Hey! Hey! Hey! Music Champ - "Sunrise ~LOVE is ALL~" 
* 18 สิงหาคม พ.ศ. 2552 - MUSIC FAIR21 - "Sunrise ~LOVE is ALL~", "Sunset ~LOVE is ALL~" และ "Boys & Girls" 

## ชาร์ต
;ชาร์ตออริกอน 

### บิลบอร์ดญี่ปุ่น

### ยอดขายออนไลน์

## อ้างอิง

หมวดหมู่:ซิงเกิลในปี พ.ศ. 2552
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
โทนี พาร์กเกอร์

thumb|โทนี พาร์กเกอร์

**โทนี พาร์กเกอร์** () เกิดวันที่ 17 พฤษภาคม ค.ศ. 1982 เป็นนักบาสเกตบอลมืออาชีพของ **NBA** อยู่ทีม **San Antonio Spur** และทีมชาติของประเทศฝรั่งเศส เขาเป็นลูกชายของอดีตนักบาสเกตบอลมืออาชีพและเขาถูกเลือกให้มาเล่นใน San Antonio Spur ในปี 2001 เขาได้รับเลือกให้เป็น Point Guard ตั้งแต่เข้าร่วมทีม เพื่อนๆ ของเขาโหวตให้เป็นผู้เล่นที่ทำคะแนนได้ดีที่สุดและเขาได้ช่วยให้ **San Antonio Spur** ชนะ NBA Championship ด้วยกันถึงสามครั้งในปี 2003, 2005 และ 2007 เขาได้รับเลือกให้เป็น NBA All-star ถึงสามครั้งด้วยกันและได้รับเลือกให้เป็นผู้เล่นที่ดีที่สุดในนัดชิงชนะเลิศ เขาได้สมรสกับ อีวา ลองโกเรีย นักแสดงชื่อดังของ Hollywood ซึ่งอายุมากกว่า 7 ปี พวกเขาสมรสกันในโบสถ์ที่ฝรั่งเศส ที่มีชื่อว่า Saint-Germain l'Auxerrois Churchใน กรุงปารีส ประเทศฝรั่งเศส

## ผลงานที่ผ่านมา

## ผลงานในการแข่งขันบาสเก็ตบอล
* เอนบีเอ แชมป์เปี่ยนชิพ 2003 2005 2007
* ฝรั่งเศส แชมป์เปี่ยนชิพ น้องใหม่ ของปี 2001
* เอนบีเอ ชนะเลิศ เอมวีพี 2007
* เอนบีเอ ออลสตาร์ 2006 2007 2009
* เหรียญทองแดงใน ยูโร แชมป์เปี่ยนชิพ 2005

## อ้างอิง
* http://www.nba.com/playerfile/tony_parker/

## แหล่งข้อมูลอื่น

* Tony Parker – Official Site
* 
* Tony Parker Player Profile (InterBasket)

หมวดหมู่:นักบาสเกตบอลชาวฝรั่งเศส
หมวดหมู่:บุคคลจากบรูช
หมวดหมู่:บุคคลจากแซนแอนโทนีโอ
หมวดหมู่:ผู้เข้าแข่งขันโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติฝรั่งเศส
หมวดหมู่:ผู้เล่นแซนแอนโทนีโอสเปอส์
ว่านขมิ้นขาว

**ว่านขมิ้นขาวเสน่ห์** เป็นพืชมงคลของไทย เป็นพืชที่บ่งบอกว่าเป็นความหวังที่ดี  ว่านขมิ้นขาวเสน่ห์นั้นมีลักษณะต้นเหมือนกับต้นขมิ้น มีหัวใต้ดินเป็นไหล ไม่มีแง่ง ใบแทงขึ้นจากหัวใต้ดิน เป็นใบเดี่ยวลักษณะใบเป็นรูปหอกหรือรูปรี ปลายและโคนใบแหลม โคนก้านใบเป็นกาบหุ้มลำต้น เส้นกลางใบเป็นสีเลือดหมู ใบสีเขียว

## ลักษณะดอก
ดอกของว่านขมิ้นขาวเสน่ห์จะแทงขึ้นจากหัวเป็นช่อตั้งขึ้น มีกลีบเลี้ยงหรืออาจเรียกว่ากาบหุ้มดอกเป็นรูปรีเกือบกลม มีสีขาวนวล เนื้อกลีบแข็ง ออกเรียงสลับซ้อนกันเป็นชั้นๆ โดยในส่วนปลายของช่อดอกจะมีกลีบเลี้ยงรูปปากเป็ดจำนวน 2 กลีบ ยาวและใหญ่กว่ากลีบเลี้ยงสีขาวนวล เป็นสีชมพูอมม่วงตัดกันชัดเจน 

## การขยายพันธุ์ และ การดูแลรักษา
นิยมให้ส่วนหัวเพื่อขยายพันธุ์ สะดวกและง่าย ช่วงเวลาออกดอกคือ ฤดูร้อนจนถึงฤดูฝนของทุกปี หัวพันธุ์ที่เอามาต้องอยู่ในภาวะที่สมบูรณ์ด้วย จากนั้นใส่ ดินร่วนปนทราย ขี้เถ้าแกลบ และกาบมะพร้าวสับละเอียด คลุกเคล้าให้เข้ากันเป็นอย่างดี เจาะรูขนาดเท่าหัวว่าน ใส่หัวว่านลงไป กดดินบริเวณนั้นแต่พอแน่น ปักไม้เพื่อใช้ยึดกับต้นว่าน เพื่อป้องกันการโอนเอนของต้นว่าน แล้วรดน้ำแต่พอชุ่ม อย่าให้โชก นำไปวางในที่ร่ม หรือที่ที่มีแสงแดดส่องผ่านเพียงรำไร รดน้ำเวลาประมาณ 4 โมงเช้า ในแต่ละวันจะเป็นการดีที่สุด เมื่อเริ่มแตกใบใหม่ จึงนำมาให้พบกับแสงแดดมากขึ้น เพื่อเร่งให้ว่านได้ใช้แสงแดดสังเคราะห์อาหารได้มากขึ้น

## ประโยชน์
ตามความเชื่อของคนโบราณ ว่านขมิ้นขาวเสน่ห์ เป็นพืชที่มีศิริมงคล จัดอยู่ในประเภทว่านเมตตามหานิยมดอกมีลักษณะสวยงาม และมีความเชื่อที่ดีเกี่ยวกับพืชชนิดนี้ นิยมปลูกไว้ในกระถาง ตั้งไว้หน้าบ้าน หรือบริษัทร้านค้า โดยเชื่อว่าจะมีผู้คนไปมาหาสู่ไม่ขาดสาย ความเชื่ออีกอย่างหนึ่งคือถ้าตัดว่านขมิ้นขาวเสน่ห์ติดตัวไว้ จะเป็นเสน่ห์ชั้นยอด จึงเป็นที่นิยมของชายโบราณ ดังนั้นจึงไม่แปลกที่ปัจจุบันว่านขมิ้นขาวเสน่ห์นี้จะถูกนำมาใช้ประโยชน์ในทางพานิชย์ โดยมีการซื้อ-ขายกันอยู่ทั่วไปตามท้องตลาด ราคาสูงถึงหลักพันบาท

## อ้างอิง

* ว่านขมิ้นขาวเสน่ห์ (ข่าวเกษตร) 

## แหล่งข้อมูลอื่น
* บ้านสีเขียว : ปลูก ว่าน ให้สวย... วางประดับบ้าน 

หมวดหมู่:สมุนไพรไทย
หมวดหมู่:วงศ์ขิง
สุตตวิภังค์

**คัมภีร์สุตตวิภังค์** หรือ **วิภังค์** เป็นคัมภีร์หนึ่งในพระวินัยปิฎกเถรวาท มีเนื้อหาครอบคลุมพระไตรปิฎกเล่มที่ 1 ถึง 3 ว่าด้วยสิกขาบทในพระปาติโมกข์ของพระภิกษุสงฆ์และพระภิกษุณีสงฆ์ ซึ่งเป็นอาทิพรหมจาริยกาสิกขา การจัดแบ่งดังกล่าวเป็นการแบ่งของสมาคมบาลีปกรณ์ของอังกฤษ ซึ่งแบ่งพระวินัยปิฎกออกเป็นสามหมวดคือ สุตตวิภังค์, ขันธกะ และปริวาร

คัมภีร์สุตตวิภังค์ มีคัมภีร์อรรถกถาขยายความชื่อ สมันตปาสาทิกา (อรรถกถาพระวินัย ภาค 1 - 2) และมีคัมภีร์ฎีกาขยายความอรรถกถาชื่อ ฎีกาสารัตถทีปนี (ฎีกาพระวินัย ภาค 1 - 3)

## การแบ่งเนื้อหาภายในคัมภีร์สุตตวิภังค์

การแบ่งเนื้อหาภายในคัมภีร์สุตตวิภังค์อาจแบ่งตามสิกขาบทของภิกษุสงฆ์และภิกษุณีสงฆ์ได้เป็นสองคือ

# มหาวิภังค์ ว่าด้วยสิกขาบทมาในพระปาติโมกข์ของพระภิกษุสงฆ์
# ภิกขุณีวิภังค์ ว่าด้วยสิกขาบทมาในพระปาติโมกข์ของพระภิกษุณีสงฆ์

นอกจากนี้อาจแบ่งเนื้อหาในคัมภีร์สุตตวิภังค์ ตามคัมภีร์วิชรสารัตถะสังคหะ (แต่งเมื่อปี พ.ศ. 2078 โดยพระรัตนปัญญาเถระ ชาวเชียงใหม่) ได้อีกแบบหนึ่งคือ

# อาทิกัมมิกะ หรือ ปาราชิก ว่าด้วยสิกขาบทที่เกี่ยวกับพระภิกษุสงฆ์ที่เป็นอาบัติหนักทั้งหมด ตั้งแต่ปาราชิกถึงอนิยต
# ปาจิตตีย์ ว่าด้วยสิกขาบทที่เกี่ยวกับพระภิกษุสงฆ์ที่เป็นอาบัติเบา ตั้งแต่นิสสัคคิยปาจิตตีย์ถึงเสขิยวัตร รวมถึงเนื้อหาอาบัติของพระภิกษุณีสงฆ์ในภิกขุณีวิภังค์ทั้งหมด

## ดูเพิ่ม
* พระไตรปิฎก
* พระวินัยปิฎก ปิฎกในคัมภีร์พระไตรปิฎก

## อ้างอิง

## แหล่งข้อมูลอื่น
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม". 

หมวดหมู่:คัมภีร์ในพระวินัยปิฎก
หมวดหมู่:สุตตวิภังค์
หมวดหมู่:คำศัพท์ศาสนาพุทธ
วิภังค์

**วิภังค์** อาจหมายถึง
* สุตตวิภังค์ คัมภีร์ในพระวินัยปิฎก
* วิภังค์ปกรณ์ คัมภีร์ในพระอภิธรรมปิฎก
อ่างเก็บน้ำห้วยป่าแดง

thumb|อ่างเก็บน้ำห้วยป่าแดง
**อ่างเก็บน้ำห้วยป่าแดง** เป็นอ่างเก็บน้ำชลประทานเพื่อใช้ในการเกษตรกรรม การอุตสาหกรรม และการอุปโภคบริโภคในเขตเทศบาลเมืองเพชรบูรณ์ จังหวัดเพชรบูรณ์ ตั้งอยู่ที่หมู่ที่ 3 บ้านป่าแดง  ตำบลป่าเลา อำเภอเมืองเพชรบูรณ์ จังหวัดเพชรบูรณ์ เดิมอ่างเก็บน้ำห้วยป่าแดงเป็นฝายกักเก็บน้ำที่ประชาชนในเขตพื้นที่นั้นร่วมกันสร้างขึ้นเพื่อใช้ในการเกษตรกรรมเนื่องจากพื้นที่บริเวรนั้นเป็นพื่นที่เกษตรกรรมทั้งหมด จึงสร้างเพื่อแก้ปัญหาการขาดแคลนน้ำทำนา นอกจากนี้ปัจจุบันยังกักเก็บน้ำไว้เพื่อการประปา เริ่มก่อสร้างตั้งแต่ปี พ.ศ. 2512 แล้วเสร็จในปี พ.ศ. 2518 โดยใช้งบประมาณ 60 ล้านบาท

## รายละเอียด
มีวัตถุประสงค์ คือ เนื่องจากฝายเดิมที่ประชาชนในบริเวณนั้นร่วมกันสร้างต้องอาศัยธรรมชาติช่วยในการทดน้ำขึ้นจากห้วย เนื่องจากอากาศมีการแปรผันอยู่เสมอ เมื่อฝนตกหนักอย่างรุนแรงทำให้ฝายชำรุดเสียหายและน้ำไม่สามารถกักเก็บน้ำได้ เป็นผลประชาชนในเขตพื้นที่นั้นประสบปัญญาขาดแคลนน้ำเพื่อใช้การเกษตรกรรมในช่วงต้นและปลายของฤดูการทำนาหนักมากขึ้นทุกปี การจะสร้างฝายให้มั่งคงต้องอาสัยงบประมาณจำนวนมาก เหตุนี้ทำให้กรมชลประทานเสนอของบปะมาณจำนวน 60 ล้านบาทเพื่อพัฒนาอ่างเก็บน้ำห้วยป่าแดง

ลักษณะทั่วไปเป็นทำนบดิน สันทำนบกว้าง 8 เมตร ความสูง 26 เมตร ยาว 1,360 เมตร พื้นที่กักน้ำ 1,800 ไร่ ปริมาณน้ำ 20.7 ล้านลูกบาศก์เมตร

อัตราการส่งน้ำแบ่งออกเป็น 2 โซน มีคลอง 6 สาย ยาว 35 กิโลเมตร พื้นที่รับประโยชน์ 16,950 ไร่ ปริมาณการส่งน้ำ 10,000 ลูกบาศก์เมตรต่อวัน 
โซนที่ 1 ส่งผ่านคูน้ำจำนวน 35 สาย ท่อส่งเข้านาจำนวน 8 ท่อ
โซนที่ 2 ส่งผ่านคูน้ำจำนวน 18 สาย ท่อส่งเข้านาจำนวน 9 ท่อ

## อ้างอิง
*หนังสือคู่มือการท่องเที่ยวจังหวัดเพชรบูรณ์ .อัครเดช ทองใจสด.สุทัศการพิมพ์, 2548 หน้า 49
*วารสารชลประทานจังหวัดเพชรบูรณ์ ประจำเดือนมกราคม พ.ศ. 2544 ,หน้า 3
*http://www.thai-tour.com/thai-tour/north/Petchbun/data/place/pic_huipadaeng.htm 

หมวดหมู่:อ่างเก็บน้ำในจังหวัดเพชรบูรณ์
หมวดหมู่:สิ่งก่อสร้างในอำเภอเมืองเพชรบูรณ์
ทองเอก

thumb|ทองเอก
**ทองเอก** คือขนมไทยที่มีส่วนผสมของแป้งสาลี น้ำตาล ไข่แดง และกะทิ กวนจนข้น แล้วนำใส่แม่พิมพ์ให้ได้รูปตามที่ต้องการ จากนั้นจึงแคะออกจากแม่พิมพ์ แล้วนำมาอบด้วยเทียนอบ

## ประวัติ
ในสมัยโบราณนั้นได้มีการนำทองคำเปลวมาตัดเป็นแผ่นสี่เหลี่ยมเล็ก ๆ มาประดับไว้ด้านบนของขนมทองเอก โดยใช้วิธีการวางแผ่นทองคำเปลววางไว้บนแม่พิมพ์ก่อนเทขนมทองเอกลงในแม่พิมพ์ แต่ปัจจุบันไม่มีการนำทองคำเปลวมาตกแต่งขนมทองเอก เนื่องจากทองคำเปลวเป็นอันตรายต่อสุขภาพของผู้รับประทาน

ทองเอกเป็นขนมในตระกูลทองซึ่งได้แก่ ทองเอก ทองหยิบ ทองหยอด และฝอยทอง ขนมในตระกูลนี้จะต้องใช้ความพิถีพิถันในการทำ เพราะเป็นขนมที่มีลักษณะสง่างามและโดดเด่นกว่าขนมชนิดอื่น นอกจากนี้ทองเอกยังเป็นหนึ่งในขนมมงคล 9 ชนิดซึ่งได้แก่ ทองหยิบ ทองหยอด ฝอยทอง ขนมชั้น เม็ดขนุน ถ้วยฟู ดาราทอง ทองเอก และเสน่ห์จันทร์ ขนมมงคลนั้นจะใช้ในการนำไปประกอบเครื่องคาวหวานเพื่อถวายพระในงานมงคลต่าง ๆ เช่น งานบวช งานมงคลสมรส หรืองานขึ้นบ้านใหม่ โดยเชื่อกันว่างานมงคลเหล่านี้จะต้องใช้เฉพาะขนมไทยที่มีชื่อไพเราะและเป็นสิริมงคล ซึ่งคำว่า เอก ในชื่อขนมทองเอกนั้นหมายความว่า การเป็นที่หนึ่ง

## อ้างอิง
* http://gotoknow.org/blog/song-san/112957 
* http://www.bloggang.com/viewdiary.php?id=tabtimsiam&month=01-2008&date=23&group=6&gblog=4

หมวดหมู่:ขนมไทย
เต่ามะเฟือง

**เต่ามะเฟือง** หรือ** เต่าเหลี่ยม** (; ) เป็นเต่าทะเล จัดเป็นเต่าชนิดที่มีขนาดใหญ่ที่สุดในโลก และใหญ่เป็นอันดับที่ 4 ในบรรดาสัตว์เลื้อยคลานทั้งหมดที่ยังดำรงเผ่าพันธุ์อยู่จนถึงปัจจุบัน จึงเป็นเต่าเพียงชนิดเดียวในวงศ์  Dermochelyidae และสกุล *Dermochelys* 

เต่ามะเฟืองสามารถแยกออกจากเต่าประเภทอื่นได้โดยการสังเกตที่กระดองจะมีรูปร่างลักษณะคล้ายกับผลมะเฟือง และครีบคู่หน้าไม่มีเล็บ ตั้งแต่ออกจากไข่ ความลึกที่เต่ามะเฟืองสามารถดำน้ำได้ถึง 1,280 เมตร

## การขยายพันธุ์
เต่ามะเฟืองเพศเมียจะขึ้นมาวางไข่บนชายหาด ประมาณ  66-104 ฟอง/รัง ทั้งนี้ขึ้นอยู่กับปัจจัยในการวางไข่ เช่น อายุ สภาพอากาศ สภาพแวดล้อมของสถานที่วางไข่

## วงจรชีวิต
เต่ามะเฟืองจะใช้เวลาในการฟักตัวประมาณ 60-70 วัน ขึ้นอยู่กับอุณหภูมิ ของสภาพแวดล้อม หลังจากฟักตัวแล้ว โดยมีประมาณ 85% ที่ฟักตัวได้ ลูกเต่าจะคลานออกจากรัง ลงสู่ทะเลโดยทันที เนื่องจากเป็นเต่ามะเฟืองเป็นเต่าน้ำลึก จึงไม่สามารถเก็บมาอนุบาลได้เป็นเวลานานซึ่งต่างกับเต่าทะเลสายพันธุ์อื่น ในวัยเจริญพันธุ์จะเติบโตและใช้เวลาอยู่ในทะเลเกือบชั่วชีวิต

## อาหารของเต่ามะเฟือง
เต่ามะเฟือง เนื่องจากเต่ามะเฟืองมีจะงอยปากที่สบกันเหมือนกรรไกร จึงมักกินอาหารที่อ่อนนุ่ม เช่น แมงกะพรุน แพลงก์ตอน สาหร่ายน้ำลึก

## การกระจายพันธุ์
เนื่องจากเต่าทะเล ส่วนใหญ่จะมีการเดินทางตามกระแสน้ำอุ่น จึงสามารถพบเต่ามะเฟืองได้ตามทวีป หรือ ประเทศที่มีกระแสน้ำอุ่นพัดผ่าน รวมถึงประเทศในเขตร้อน เช่น ประเทศไทย มาเลเซีย หมู่เกาะอินดีส ปาปัวนิวกินี และ ในฝั่งทะเลแคริบเบียน 

## การอนุรักษ์
เนื่องจากลูกเต่ามะเฟือง โดยธรรมชาติเมื่อฟักออกมาจะคลานลงทะเลทันที ไม่สามารถมาอนุบาลได้นานเพราะเป็นเต่าทะเลน้ำลึก จึงควรอนุรักษ์เต่ามะเฟืองโดยการไม่รบกวนสถานที่วางไข่ ไม่รับประทานไข่เต่า  ไม่ทิ้งถุงพลาสติกลงทะเลเพราะเต่ามะเฟืองอาจะคิดว่าเป็นแมงกะพรุนและกินเข้าไป เมื่อพบว่าเต่าบาดเจ็บควรแจ้งเจ้าหน้าที่ทันที ปัจจุบันเป็นสัตว์ป่าสงวนตามพระราชบัญญัติสงวนและคุ้มครองสัตว์ป่าแห่งชาติ พุทธศักราช 2562

## อ้างอิง

## อ่านเพิ่ม
*
*The Leatherback Turtle: Biology and Conservation. United States, Johns Hopkins University Press, 2015.
*Rake, Jody Sullivan. Leatherback Sea Turtles. United States, Capstone Press, 2012.
*Hirsch, Rebecca E.. Leatherback Sea Turtles: Ancient Swimming Reptiles. United States, Lerner Publishing Group, 2015.
* ชีวิตสัตว์ทะเล. สมชาย วงส์การุณ. ปัญญาใส. 2542. หน้า 20

## แหล่งข้อมูลอื่น
* National Geographic

หมวดหมู่:วงศ์เต่ามะเฟือง
หมวดหมู่:สัตว์ป่าสงวน
หมวดหมู่:สัตว์ที่พบในประเทศไทย
หมวดหมู่:สัตว์ที่พบในประเทศปาปัวนิวกินี
หมวดหมู่:สัตว์ที่พบในสหรัฐอเมริกา
หมวดหมู่:สัตว์ที่พบในประเทศออสเตรเลีย
หมวดหมู่:สัตว์ที่พบในประเทศอินเดีย
หมวดหมู่:สัตว์ที่พบในประเทศอาร์เจนตินา
ประเพณีกำฟ้า

**ประเพณีกำฟ้า** เป็นประเพณีหมวดหมู่:ประเพณีสำคัญตั้งแต่สมัยโบราณ ซึ่งเกี่ยวกับวิถีชีวิตของชาวไทยพวน ที่อาศัยกระจายไปอยู่ในหลายภูมิภาค เช่น ต.ไผ่หลิ๋ว อ.ดอนพุด จ.สระบุรี ลพบุรี สิงห์บุรี สุพรรณบุรี ฉะเชิงเทรา นครนายก ปราจีนบุรี อุดรธานี หนองคาย แพร่ สุโขทัย อุตรดิตถ์ และพิจิตร เป็นต้น แม้การรวมตัวในแต่ละถิ่นไม่มากนัก แต่ทุกแห่งต่างก็สามารถรักษาวิถีชีวิต และขนบธรรมเนียมดั้งเดิมไว้ได้อย่างดี

**กำ** หมายถึง การสักการบูชา (ภาษาพวน)

**กำฟ้า** หมายถึง การสักการบูชาฟ้า

วันขึ้น 3 ค่ำเดือน 3 เป็นวันกำฟ้า ก่อนวันกำฟ้า 1 วัน คือวันขึ้น 2 ค่ำเดือน 3 จะถือเป็นวันสุกดิบแต่ละบ้านจะทำข้าวปุ้น หรือ ขนมจีน พร้อมทั้งน้ำยา และน้ำพริกไว้เลี้ยงดูกัน มีการทำข้าวหลามเผาไว้ในกระบอกข้าวหลามอ่อน มีการทำข้าวจี่ ข้าวจี่ทำโดยนำข้าวเหนียวที่นึ่งสุกแล้วนำมาปั้นเป็นก้อนขนาดพอเหมาะ อาจจะใส่ใส้หวานหรือใส่ใส้เค็มหรือไม่ใส่ใส้เลย ก็ได้ เสียบเข้ากับไม้ทาโดยรอบด้วยไข่ แล้วนำไปปิ้งไฟจนสุกหอม ข้าวจี่จะนำไปเซ่นไหว้ผีฟ้าและแบ่งกันกินในหมู่ญาติพี่น้อง พอถึงวันกำฟ้าทุกคนในบ้านจะไปทำบุญที่วัด มีการใส่บาตรด้วยข้าวหลาม ข้าวจี่ ตกตอนบ่ายจะมีการละเล่นไปจน ถึงกลางคืน การละเล่นที่นยมได้แก่ ช่วงชัย มอญซ่อนผ้า นางด้ง ฯลฯ

## สาเหตุที่เกิดประเพณีกำฟ้า
ชาวพวนมีความสามารถในด้านการเกษตร โดยเฉพาะการทำนา สมัยก่อนต้องพึ่งพาธรรมชาติ ชาวนาจึงเกรงกลัวต่อฟ้ามาก จึงมีการเซ่นไว้ สักการบูชา ซึ่งชาวบ้านรู้สึกสำนึกบุญคุณของฟ้าที่ให้น้ำฝน ทำให้มีประเพณีนี้เกิดขึ้น แต่เดิมถือเอาวันที่มีผู้ที่ได้ยินฟ้าร้องครั้งแรกในเดือน 3 เป็นวันเริ่มประเพณี แต่ทุกคนไม่สามารถได้ยินได้ทุกคน ภายหลังจึงกำหนดให้วันกำฟ้า คือ วันขึ้น 3 ค่ำ เดือน 3 ของทุกปี

## คำทำนายเกี่ยวกับฟ้าร้อง
* **ทำนายเกี่ยวกับเหตุการณ์และงานอาชีพ** 
** ฟ้าร้องดังมาจากทิศเหนือหรือตะวันออกเฉียงเหนือ ทำนายว่าฝนจะดี ทำนาได้ข้าวงาม
** ฟ้าร้องดังมาจากทิศใต้ ทำนายว่าฝนจะแล้ง ข้าวจะเสียหาย
** ฟ้าร้องดังมาจากทิศตะวันตก ทำนายว่าฝนจะน้อย ทำนาไม่ได้ผล
* **ทำนายเกี่ยวกับชีวิตและความเป็นอยู่**
** ฟ้าร้องดังมาจากทิศเหนือ ทำนายว่าชาวบ้านจะอดข้าว
** ฟ้าร้องดังมาจากทิศใต้ ทำนายว่าชาวบ้านจะอดเกลือ
** ฟ้าร้องดังมาจากทิศตะวันออก ทำนายว่าชาวบ้านจะอยู่เย็นเป็ยสุข
** ฟ้าร้องดังมาจากทิศตะวันตก ทำนายว่าชาวบ้านจะเดือดร้อน

ตามประเพณี **"วันสุกดิบ"** เป็นวันเตรียมงาน ตรงกับวันขึ้น 2 ค่ำ เดือน 3 ซึ่งข้าวหลามที่ใช้ในพิธีบายศรีสู่ขวัญจะทำในวัด เรียกว่า **"ข้าวหลามทิพย์"** ซึ่งใครได้กินเชื่อว่าจะไม่ถูกฟ้าผ่า

วันกำฟ้า ทุกคนจะหยุดงาน 1 วัน จึงมีเวลา สำหรับการต้อนรับญาติพี่น้องที่มาเยี่ยมเยือนได้อย่างเต็มที่

หลังจากวันกำฟ้าไป 7 วัน ก็จะเกิดวันกำฟ้าอีกครึ่งวัน ต่อจากครึ่งวันนี้ไปอีก 5 วันถือว่าเสร์จสิ้น ชาวบ้านจะจัดอาหารคาวหวานไปที่วัดอีกหนึ่งครั้ง จากนั้นจะเอาดุ้นฟืนที่ติดไฟ 1 ดุ้น ไปทำพิธีตามลำน้ำ เรียกว่า *การเสียแล้งตามแม่น้ำลำคลอง* โดยจะทิ้งดุ้นไปตามสายน้ำ เป็นการบอกกล่าวเทวดาว่า หมดเขตกำฟ้าแล้ว

ในปัจจุบันยังคงถือประเพณีกันทุกปี แต่บรรยากาศในอดีตมีแต่จะหายไป โดยความสนุกท่ามกลางเสียงแคน การละเล่นพื้นบ้าน มาแทนที่ จึงกลายมาเป็น **ราตรีกำฟ้า** 

ประเพณีกำฟ้าในแต่ละท้องถิ่นอาจมีรายละเอียดแตกต่างกันออกไป แต่ชาวไทยพวนก็ยังรักษาคติดั้งเดิมไว้ได้อย่างมั่นคงตลอดมา

## อ้างอิง
*แปลก สนธิรักษ์, พิธีกรรมและลัทธิประเพณี. พิมพ์ครั้งที่ ๒. พระนคร, โรงพิมพ์ไทยวัฒนาพานิช,๒๕๐๔.
*ปุ่น วงศ์วิเศษ และวิเชียร วงศ์วิเศษ. ไทยพวน. กรุงเทพมหานคร, โรงพิมพ์องค์การทหารผ่านศึก,๒๕๑๖๗.
*http://www.lannaworld.com/cgi/lannaboard/reply_topic.php?id=8614
กูเกิล โครมโอเอส

**กูเกิล โครมโอเอส** () เป็นโครงการระบบปฏิบัติการที่ออกแบบและผลิตโดยกูเกิล โดยเป้าหมายสำหรับคอมพิวเตอร์ที่ใช้งานเวิลด์ไวด์เว็บเป็นหลัก เปิดตัวเมื่อวันที่ 7 กรกฎาคม พ.ศ. 2552 ซอฟต์แวร์นี้พัฒนาต่อจากกูเกิล โครเมียมโอเอส (ซึ่งตัวกูเกิล โครเมียมโอเอส นั้นก็พัฒนาต่อมาจากเจนทูลินุกซ์ อีกทอดหนึ่ง โดยตัวเจนทูลินุกซ์นั้นก็ใช้ เคอร์เนิลลินุกซ์อีกทอดหนึ่ง) โดยตัวระบบปฏิบัติการนี้มุ่งเน้นสำหรับคอมพิวเตอร์ในลักษณะของเน็ตบุ๊ก และใช้กูเกิลโครม เป็นuser interfaceตัวหลัก
โดยวางแผนจะเปิดใช้งานในปี พ.ศ. 2553
ระบบปฏิบัติการจะทำงานกับโพรเซสเซอร์ x86 หรือ ARM architecture 

นอกจากนี้กูเกิลได้กล่าวไว้ว่าภายในสิ้นปี 2552 ระบบปฏิบัติการตัวนี้จะเป็นโครงการในลักษณะโอเพนซอร์ซ
ระบบปฏิบัติการตัวนี้จะสามารถใช้แทนระบบปฏิบัติการวินโดวส์ ถึงแม้ว่าซอฟต์แวร์นี้จะพัฒนาตามลินุกซ์เคอร์เนิลก็ตาม

บริษัทที่มีส่วนร่วมในการพัฒนาได้แก่ ควอลคอมม์ เท็กซัสอินสตรูเมนตส์ โตชิบา ฟรีสเกล เลโนโว เอเซอร์ อะโดบี อัสซุส และ ฮิวเลตต์-แพคการ์ด

## คุณสมบัติ

**หน้าตา**

ลักษณะ interface ของ กูเกิล โครมโอเอส มีลักษณะเหมือน กูเกิล โครม ที่เป็นเบราว์เซอร์ของกูเกิล

**โปรแกรม**

โปรแกรมที่สามารถทำงานได้ คือ เหล่าเว็บแอปพลิเคชัน หรือก็คือเว็บไซต์ที่สามารถทำงานได้เหมือนโปรแกรมที่ติดตั้งลงคอมพิวเตอร์ ซึ่งมันมีข้อดีตรงที่ตัวเว็บแอปพลิเคชันจะมีการอัปเดตตลอดเวลา และเมื่อมีการแก้ไขข้อผิดพลาดก็ไม่จำเป็นต้องติดตั้งตัวแก้

**ความปลอดภัย**

ตัวโครม โอเอสมีพื้นฐานของระบบปฏิบัติการยูนิกส์ทำให้มีความปลอดภัย นอกจากนี้ยังมีระบบ sandbox ซึ่งจะแบ่งที่ให้โปรเซสไว้โดยที่แต่ละโปรเซสมิอาจยุ่งกับโปรเซสอื่นได้ และยังมีระบบอัปเดตอัตโนมัติด้วย

## หมายเหตุ

## อ้างอิง

## แหล่งข้อมูลอื่น

* เว็บไซต์ทางการ
* บล็อกทางการ
* Release blog
* ChromiumOS project page
* 
* ประกาศทางการ
* Google Chrome OS Live Webcast; November 19, 2009
* Chrome OS Flex

หมวดหมู่:ซอฟต์แวร์ในปี พ.ศ. 2554
หมวดหมู่:กูเกิล
หมวดหมู่:ระบบปฏิบัติการ
เลขนัยสำคัญ

**เลขนัยสำคัญ** () คือ จำนวนหลักของตัวเลขที่แสดงความเที่ยงตรงของปริมาณที่วัดหรือคำนวณได้ ดังนั้นตัวเลขนัยสำคัญจึงประกอบด้วยตัวเลขทุกตัวที่แสดงความแน่นอน (certainty) รวมกับตัวเลขอีกตัวหนึ่งที่แสดงความไม่แน่นอน (uncertainty) ซึ่งขึ้นอยู่กับอุปกรณ์ที่เราเลือกใช้ด้วย

หมวดหมู่:การวิเคราะห์เชิงตัวเลข
หมวดหมู่:เลขคณิต
หาดทรายรี

thumb|หาดทรายรี
thumb|ศาลเจ้าพ่อกรมหลวงชุมพรฯ
thumb|เรือหลวงชุมพร

**หาดทรายรี** เป็นหาดทรายแห่งหนึ่งในจังหวัดชุมพร บริเวณแนวชายหาดเป็นที่ตั้งของอนุสรณ์สถานของพลเรือเอก พระเจ้าบรมวงศ์เธอ กรมหลวงชุมพรเขตอุดมศักดิ์

## ที่ตั้งของหาดทรายรี
หาดทรายรีอยู่บริเวณอ่าวชุมพร ห่างจากเขตเทศบาลเมืองชุมพรไปทางทิศตะวันออกเฉียงใต้ ตามทางหลวงหมายเลข 4119 และ 4098 ประมาณ 20 กิโลเมตร มีรถโดยสารวิ่งจากตัวเมืองถึงชายหาด 

## องค์ประกอบของอนุสรณ์สถาน
* ศาลเจ้าพ่อกรมหลวงชุมพรฯ (ศาลเก่า)
* สวนตำหนักกรมหลวงชุมพร เป็นที่ตั้งของศาลกรมหลวงชุมพรฯ ที่สร้างขึ้นใหม่
* สวนสมุนไพรหมอพร อยู่บริเวณเชิงเขาเป็นโครงการของกระทรวงสาธารณสุข เพื่ออนุรักษ์สมุนไพรที่มีคุณค่า สืบทอดเจตนารมณ์ของ “กรมหลวงชุมพรฯ” หรือ “หมอพร” ของชาวบ้าน 
* เรือหลวงชุมพร เป็นเรือตอร์ปิโดขนาดใหญ่มีความยาวตลอดลำเรือ 68 เมตร กว้าง 6.55 เมตร  เรือลำนี้ปลดประจำการเมื่อวันที่ 26 พฤศจิกายน พ.ศ. 2518  ต่อมาในปี พ.ศ. 2522 กองทัพเรือได้มอบเรือนี้ให้มาตั้ง ณ หาดทรายรี เพื่อเป็น อนุสรณ์ระลึกถึงกรมหลวงชุมพรฯ
 
## แหล่งข้อมูลอื่น

*
หมวดหมู่:สถานที่ท่องเที่ยวในประเทศไทย
ร
ตำลึง

**ตำลึง** ( L. Voigt) เป็นไม้เลื้อยในวงศ์แตง ที่มีมือเกาะใช้สำหรับเลื้อยพันต้นไม้ใหญ่หรือไม้ปักหลัก มีสีเขียวจัดเป็นสมุนไพรไทย ตำลึงมีชื่อท้องถิ่นอื่นอีกคือ ผักแคบ (ภาคเหนือ) แคเด๊าะ (กะเหรี่ยงและแม่ฮ่องสอน) ตำลึง, สี่บาท (ภาคกลาง) ผักตำนิน (ภาคอีสาน)

## ลักษณะ
ลำต้นเป็นเถาไม้เลื้อย ใบเป็นใบเดี่ยว มีลักษณะเป็น 3 หรือ 5 แฉก กว้างและยาวประมาณ 4–8 เซนติเมตร โคนใบมีลักษณะเป็นรูปหัวใจ มีมือเกาะยื่นออกมาจากที่ข้อ ดอกเป็นดอกเดี่ยวหรือดอกคู่ มีลักษณะเป็นรูประฆัง กลีบดอกสีขาว แยกเพศอยู่คนละต้น ดอกออกตรงที่ซอกใบ ลักษณะของผลเป็นวงรีทรงยาวสีเขียวอ่อน เมื่อยามแก่จัดจะเป็นสีแดง เป็นที่ชื่นชอบของนกนานาชนิด

## การเพาะพันธุ์
* ใช้เมล็ดจากผลแก่หยอดลงในหลุม ปลูกได้ดีในดินร่วนซุย หลังจากที่ต้นกล้างอกก็ให้หาไม้มาปลักเพื่อให้ต้นตำลึงใช้เลื้อย
* นำเถาแก่มาตัดให้ได้ขนาด 4-6 นิ้ว ปักลงในถุงเพาะชำ หลังจากรากและใบงอกแล้วก็นำไปปลูกลงหลุมตวย

## สารเคมี
ในตำลึงมีสารเอนไซม์อะไมเลส ช่วยในการย่อยแป้ง และในตำลึงก็มีสารอาหารชื่อว่าบีตา-แคโรทีน

## ประโยชน์
### สรรพคุณทางยา
* ใบใช้ในการแก้ไข้ตัวร้อน ตาแดง ตาเจ็บ
* เถานำน้ำต้มจากเถาตำลึงมาหยอดตาแก้ตาแดง ตาฟาง
* ดอกตำลึงช่วยทำให้หายจากอาการคันได้
* รากใช้แก้อาการอาเจียน ตาฝ้า
* น้ำยางจากต้นและใบช่วยลดน้ำตาลในเลือด
### ประกอบอาหาร
ยอดนำไปใส่ในแกงจืดกับหมูบะช่อ ผลตำลึงอ่อนรับประทานได้ รสหวาน ถ้าแก่แล้วจะออกรสขม ผลตำลึงอ่อนนำไปแกงเผ็ด แกงคั่ว แกงเขียวหวาน นำไปแช่อิ่มหรือดองแบบเดียวกับแตงกวา 

## อ้างอิง

* ผักสวนครัวไทย.ป้าสงวน.โรงพิมพ์ตั้งตงฮวด.2545,หน้า 43
* http://www.tungsong.com/samunpai/drug/22_Tumlung/Index_Tumlung.html
* http://www.thaigoodview.com/library/studentshow/st2545/5-4/no11/main/tamlung_ya.html 
* http://www.catalogueoflife.org/annual-checklist/2013/

หมวดหมู่:วงศ์แตง
หมวดหมู่:สมุนไพรไทย
หมวดหมู่:ผักสวนครัว
หมวดหมู่:ไม้เลื้อย
น้ำตกดาดฟ้า

**น้ำตกดาดฟ้า** ในอดีตเคยเป็นฐานที่มั่นของพรรคคอมมิวนิสต์ แต่ปัจจุบันเป็นสถานที่ท่องเที่ยว

ในอุทยานแห่งชาติใต้ร่มเย็น

ที่ตั้งอยู่ในอำเภอบ้านนาสาร จังหวัดสุราษฎร์ธานี น้ำตกดาดฟ้าจัดว่าเป็นน้ำตกที่ใหญ่และสูงที่สุดใจังหวัดสุราษฎร์ธานี มีหน้าผาสูงชันประมาณ 80 เมตร มีหมู่ไม้นานาพันธุ์คอยให้ความร่มรื่นและสวยงาม ซึ่งแสดงให้เห็นถึงความอุดมสมบูรณ์ได้เป็นอย่างดี เป็นน้ำตกที่มีน้ำตลอดทั้งปี น้ำตกแห่งนี้มีทั้งหมด 8 ชั้น ได้แก่
ชั้นที่ 1 ริมไผ่              
ชั้นที่ 2 วังเตย             
ชั้นที่ 3 หนานเตย        
ชั้นที่ 4 ริมไทร            
ชั้นที่ 5 ริมไทรน้อย      
ชั้นที่ 6 วังเย็น             
ชั้นที่ 7 วังต้นผึ้ง          
ชั้นที่ 8 ดาดฟ้า

## สถานที่ตั้ง
หมู่ 7 ตำบลลำพูน อำเภอบ้านนาสาร จังหวัดสุราษฎร์ธานี
## ลักษณะภูมิประเทศ
เป็นเทือกเขาสูงสลับซับซ้อนและป่าดิบชื้นที่ยังมีสภาพอุดมสมบูรณ์มาก มีต้นไม่สูงใหญ่จำนวนมาก ตามพื้นล่างมีหวายและเฟิร์นขึ้นหนาแน่น 

## การเดินทาง
ตามเส้นทางทางหลวงหมายเลข 4009 ไปทางอำเภอบ้านนาสาร ถึงบ้านเฉียงพร้าซึ่งห่างจากตัวเมืองสุราษฎร์ธานีประมาณ 33 กิโลเมตร มีทางแยกเลี้ยวเข้าถนน ร.พ.ช.ประมาณ 13 กิโลเมตร ก็จะถึงน้ำตก
## อ้างอิง

http://www.thai-tour.com/thai-tour/South/Suratthani/data/place/npk_tairomyen.htm 

หมวดหมู่:สถานที่ท่องเที่ยวในจังหวัดสุราษฎร์ธานี
ตาดฟ้า
หมวดหมู่:อำเภอบ้านนาสาร
แยกลำสาลี

**แยกลำสาลี** เป็นสี่แยกจุดตัดถนนศรีนครินทร์ กับถนนรามคำแหง ในพื้นที่เขตบางกะปิ กรุงเทพมหานคร อยู่ใกล้เคียงกับคลองแสนแสบ และห้างสรรพสินค้าเดอะมอลล์บางกะปิ

โดยแยกลำสาลี เป็นทางแยกที่มีการจราจรติดขัดและคับคั่งที่สุดแห่งหนึ่งในกรุงเทพมหานคร

## ลักษณะทางกายภาพ
เป็นสี่แยก มีสะพานลอยสำหรับถนนรามคำแหงทอดข้ามถนนศรีนครินทร์แล้วทอดยาวต่อไปจนถึงถนนพ่วงศิริ และถนนศรีนครินทร์เป็นถนนระดับดินที่มีสัญญาณไฟควบคุม 

## ระบบขนส่งมวลชน
ปัจจุบันบริเวณแยกลำสาลีมีรถไฟฟ้าที่กำลังก่อสร้างอยู่ 2 สาย คือ รถไฟฟ้าสายสีเหลือง ซึ่งจะวิ่งยกระดับตามแนวถนนศรีนครินทร์ และรถไฟฟ้ามหานคร สายสีส้ม ซึ่งจะวิ่งใต้ดินตามแนวถนนรามคำแหง และทั้ง 2 สายนี้จะมาเชื่อมต่อกันที่สถานีแยกลำสาลี นอกจากนี้ยังจะมีแผนเชื่อมต่อกับรถไฟฟ้าสายสีน้ำตาลในอนาคตอีกด้วย

## อ้างอิง

## แหล่งข้อมูลอื่น
*

ลำสาลี
ลำสาลี
เทอร์โมพลาสติก

**เทอร์โมพลาสติก** เป็นพลาสติกที่มีจุดหลอมเหลว และมีจุดอ่อนตัว (ต่างจากเทอร์โมเซ็ทพลาสติก) มีโครงสร้างแบบสายยาวหรือแบบสาขาสามารถนำกลับมาใช้ใหม่ได้อีก เทอร์โมพลาสติกจะเกิดการอ่อนตัวและหลอมเหลวเมื่อได้รับความร้อน และจะเกิดแข็งตัวเมื่อทำให้เย็นลง พลาสติกที่แข็งตัวแล้วสามารถนำมาหลอมซ้ำได้ ด้วยความร้อนเทอร์โมพลาสติก ดังนั้นเทอร์โมพลาสติกจึงเป็นวัสดุที่มีสมบัติเหมาะสม สำหรับการขึ้นรูปเป็นผลิตภัณฑ์ต่าง ๆ

## ข้อควรระวัง
พลาสติกที่ผ่านกระบวนการที่มีความร้อนหลายครั้งสามารถเสื่อมสภาพได้, หรือทางเทคนิคเรียกว่า “degradation” ดังนั้นการนำพลาสติกกลับมาใช้ใหม่ควรใช้ผสมในอัตราส่วนที่พอเหมาะเท่านั้น และควรระวังเรื่องความสะอาดของวัตถุดิบและสิ่งเจือปน

## กระบวนการผลิตเทอร์โมพลาสติก
* กระบวนการฉีด (Injection molding)
* กระบวนการรีด (Extrusion molding)
* กระบวนการอัด (Compression molding)
* กระบวนการอัดส่ง (Transfer molding)
* กระบวนการเป่า (Blow molding)
* กระบวนการอัดขึ้นรูป (Thermoforming)
* กระบวนการรีดให้เป็นแผ่น (Calendaring)
* กระบวนการหล่อ (Casting)
* กระบวนการ Reaction Injection molding (RIM)

## ชนิดของเทอร์โมพลาสติก
* พอลิสไตรีน
* พอลิเอทิลีน
* พอลิโพรพิลีน
* พอลิไวนิลคลอไรด์
* ไนลอน

## อ้างอิง

* http://www.pt.ac.th/ptweb/studentweb/plastic/9.html 

หมวดหมู่:พลาสติก
มะแว้งต้น

**มะแว้งต้น** () เป็นพืชในสกุลมะเขือ กระจายพันธุ์ในอินเดีย จีน และอินโดจีน ลักษณะเป็นไม้พุ่มขนาดเล็ก สูง 1–1.5 เมตร ลำต้นมีขนนุ่ม ใบเป็นใบเดี่ยวรูปไข่หรือขอบขนาน เรียงสลับกัน ขนาด 4–10 x 6–12 เซนติเมตร โคนใบป้านกว้าง ขอบใบหยักเว้าหรือเป็นแฉกมน ๆ ไม่สม่ำเสมอกัน ผิวใบมีขนนุ่มทั้งสองด้าน ดอกออกเป็นช่อสั้น ๆ ตามซอกใบหรือปลายกิ่ง มีดอกย่อย 2–8 ดอก ดอกสีม่วง กลีบเลี้ยงโคนเชื่อมกัน ปลายแยกเป็น 5 กลีบ กลีบดอกโคนเชื่อมกัน ปลายแยกเป็น 5 กลีบเช่นกัน มีอับเรณูสีเหลือง มีเกสรตัวผู้ 5 อัน ผลกลมสีเขียวขนาดราว 1 เซนติเมตร เมื่อสุกมีสีแดง ภายในมีเมล็ดจำนวนมาก

## การใช้ประโยชน์
ตำรายาไทยระบุว่าผลมะแว้งต้นมีรสขมขื่นเปรี้ยว ใช้แก้ไอ ขับเสมหะ ช่วยให้เจริญอาหาร รากมะแว้งต้นมีรสขมขื่นเปรี้ยวเช่นกัน มีสรรพคุณแก้ไอ แก้ไข้สันนิบาต กัดเสมหะ นอกจากนี้ยังเข้ากับสมุนไพรอื่นเป็นยาประสะมะแว้ง ซึ่งเป็นหนึ่งในยารักษากลุ่มอาการของระบบทางเดินหายใจในบัญชียาหลักแห่งชาติ

ผลมะแว้งต้นรับประทานเป็นอาหารกับน้ำพริก แต่นิยมน้อยกว่ามะแว้งเครือ ลูกมะแว้งต้นมีวิตามินเอค่อนข้างสูง ชาวกะเหรี่ยงนำผลมาใส่แกงหรือน้ำพริก

## อ้างอิง

## แหล่งข้อมูลอื่น
* 
* 

หมวดหมู่:สกุลมะเขือ
หมวดหมู่:สมุนไพร
หมวดหมู่:พืชที่รับประทานได้
โรคนิวโมคอคคัส

**โรคนิวโมคอคคัส** เกิดจากเชื้อแบคทีเรียที่มีชื่อว่า “สเตรปโตคอคคัสนิวโมเนียอี” ซึ่งทำให้มีอัตราการเกิดโรคปอดบวมสูง ชื่อของเชื้อนี้ถูกค้นพบตั้งแต่ปี ค.ศ. 1881 ต่อมาได้มีการค้นพบยาเพนนิซิลิน ที่ใช้รักษาโรคนี้ได้เป็นอย่างดีในปี 1940 แต่ในระยะหลังเชื้อเกิดอาการดิ้อยาชนิดนี้ และยาปฏิชีวนะชนิดอื่นๆด้วย ทำให้ยากต่อการรักษา เชื้อนิวโมคอคคัส สามารถพบได้ทุกแห่ง ส่วนใหญ่จะพบอยู่ในโพรงจมูกและคอของคนทั่วไป  บางคนอาจจะมีเชื้อนี้แต่ไม่แสดงอาการ ซึ่งเรียกว่าพาหะ เชื้อสามารถแพร่กระจายสู่บุคคลอื่นได้ เหมือนโรคไข้หวัด โดยการ ไอ จาม หรือทางอื่นๆที่ทำให้เชื้อแพร่กระจายออกมาเป็นละออง สิ่งสำคัญที่เป็นตัวการในการติดเชื้อส่วนใหญ่คือ มือ ดังนั้น การล้างมือบ่อยๆก็เป็นการป้องกันได้อีกทางหนึ่ง ชื้อนิวโมคอคคัส สามารถทำให้เกิดโรคที่เป็นอันตรายต่างๆได้ อาทิเช่น โรคติดเชื้อในกระแสเลือด โรคปอดบวม โรคหูชั้นกลางอักเสบ โรคเยื่อหุ้มสมองอักเสบ ซึ่งเป็นอันตรายมากในเด็กเล็กและผู้สูงอายุ เป็นต้น กลุ่มบุคคลส่วนใหญ่ที่มีความเสี่ยงในการติดเชื้อนี้จะเป็นเด็กเล็ก ผู้สูงอายุ ผู้มีภูมิคุ้มกันบกพร่อง ผู้ป่วยโรคเรื้อรัง และผู้ที่ตัดม้ามออกหรือม้ามทำงานผิดปกติ 

โรคนี้สามารถรักษาได้โดยการฉีดยาเพนนิซิลิน แต่ปัจจุบันเชื้อดื้อยามากขึ้น ทำให้การรักษาโดยใช้ยาตัวใหม่จะขึ้นอยู่กับดุลยพินิจของแพทย์ ดังนั้น การป้องกัน
ไม่ให้ร่างกายได้รับเชื้ออาจเป็นวิธีที่ได้ผลสูง และ อีกทางเลือกหนึ่งที่สามารถทำได้ก็คือ การฉีดวัคซีนเพื่อสร้างภูมิคุ้มกันให้กับร่างกาย

## อ้างอิง

* วารสารแจกฟรีโรงพยาบาลสมิติเวชศรีนครินทร์, สมาคมโรคติดเชื้อแห่งประเทศไทย, ศูนย์ภูมิคุ้มกันโรคด้วยวัคซีน

หมวดหมู่:โรคติดเชื้อแบคทีเรีย
โป๊ยเซียน (พืช)

**โป๊ยเซียน** () เป็นหนึ่งในไม้มงคล จัดอยู่ในวงศ์ Euphorbiaceae อยู่ในสกุล *[[Euphorbia]]* ซึ่งเป็นสกุลเดียวกับพืชหลายชนิด เช่น ต้นคริสต์มาส และส้มเช้า

**โป๊ยเซียน** (八仙) มาจากภาษาจีน แปลว่าเทพยดาทั้ง 8 องค์ ได้แก่ เซียนทิก๋วยลี้ เซียนฮั่นจงหลี เซียนลือท่งปิน เซียนเจียงกั๋วเล้า เซียนหลันไฉ่เหอ เซียนฮ่อเซียนโกว เซียนหันเซียงจือ เซียนเชาก๊กกู๋   เชื่อกันว่า ถ้าบ้านใดมีดอกโป๊ยเซียนครบ 8 ดอก จะนำความโชคดีมาให้แก่บ้านของผู้นั้น

## ลักษณะโดยทั่วไป
ใบยาวรี ปลายใบจะแหลม ออกดอกเป็นกลุ่ม ๆ แต่ละดอกจะมีกลีบอยู่ตรงข้ามกัน ดอกโป๊ยเซียนมีหลายสี เช่น แดง เหลือง ชมพู ส้ม ขาว เป็นต้น ดอกโป๊ยเซียนจะออกดอกทั้งปี แต่ออกมากในหน้าหนาว และดอกจะทนมาก ลำต้นมีหนามแหลม และแข็งคล้ายกระบองเพชร

## การขยายพันธุ์โป๊ยเซียน
สามารถทำได้หลายวิธี เช่น การปักชำ การตอนกิ่ง การเสียบกิ่ง และการเพาะเมล็ด แต่ที่นิยมทำมากและได้ผลดีคือ การปักชำ และการเสียบกิ่ง

## การดูแลรักษา
เนื่องจากโป๊ยเซียนเป็นพืชมงคล ผู้ปลูกจึงควรดูแลรักษามากเป็นพิเศษเพราะมันมีคุณค่าทางจิตใจ ผู้ปลูกจึงควรปลูกในสภาพแวดล้อมที่ดี และควรจะมีการดูแลรักษาที่ดีด้วย

**ดินที่นำมาปลูก** 
ควรเป็นดินร่วนซุย ระบายน้ำได้ดี ไม่เช่นนั้นรากโป๊ยเซียนอาจเน่าได้ ที่สำคัญควรเปลี่ยนดินทุก ๆ ปี

**แสงแดด** 
โป๊ยเซียนเป็นพืชที่ชอบแดด จึงควรให้โป๊ยเซียนได้รับแสงแดดที่เพียงพอ ถ้ามากไปดอกจะเล็ก แต่ถ้าน้อยไปดอกจะโต ต้นจะไม่แข็งแรง

**น้ำ** 
โป๊ยเซียนทนต่อสภาพแล้งได้ดีพอสมควร จึงไม่จำเป็นต้องให้น้ำทุกวัน ถ้าโป๊ยเซียนอยู่ในช่วงออกดอก ไม่ควรรดน้ำที่ดอกเพราะจะทำให้ดอกเน่าและร่วงเร็ว และหากรดน้ำมากเกินไป จะทำให้โป๊ยเซียนเป็นโรครากเน่า และเกิดเชื้อราขึ้นในดินที่ใช้ปลูก

**ปุ๋ย** 
สามารถใส่ได้ทั้งปุ๋ยเคมีและปุ๋ยอินทรีย์ โดยปุ๋ยอินทรีย์ เช่น ปุ๋ยคอกหรือ ปุ๋ยหมักจะทำให้ดินร่วนซุย ควรให้ปุ๋ยแก่โป๊ยเซียนเดือนละ 1-2 ครั้ง

**การตัดแต่งกิ่ง** 
โป๊ยเซียนบางพันธุ์อาจแตกกิ่งออกมามาก ทำให้ใบอาจจะไปปิดบังแสง แล้วทำให้อากาศไม่ถ่ายเท จึงควรมีการตัดแต่งกิ่งทั้งเพื่อให้อากาศถ่ายเทสะดวก และเพื่อความสวยงาม นอกจากนี้กิ่งที่ตัดออกมายังสามารถนำไปขยายพันธุ์ต่อได้อีกด้วย

## รูปภาพ

ภาพ:Euphorbia milii var. milii (9266653308).jpg|ดอกและลำต้นที่เป็นหนาม
ไฟล์:Tanaman hias di dalam pot (17).JPG|ต้นขนาดเล็กในกระถาง
ไฟล์:Small wasp on Euphorbia milii flower 00592.jpg|ดอกและมีแมลงจำพวกแตนขนาดเล็กเกาะ


## อ้างอิง
* โป๊ยเซียน1
* ไม้ประดับ 
* โป๊ยเซียน 2 
* โป๊ยเซียน3

## แหล่งข้อมูลอื่น

หมวดหมู่:ไม้ดอกไม้ประดับ
หมวดหมู่:วงศ์ยางพารา
หมวดหมู่:คำและวลีภาษาแต้จิ๋ว
การแช่น้ำยา

**การแช่น้ำยา** หมายถึง การแช่ร่างกายลงในน้ำที่ผสมด้วยสารที่ให้ผลในการรักษาหรือบำบัดอาอาการต่างๆ เช่น เกลืองแกง กำมะถัน ผงมัสตาร์ด สารสกัดที่ทำให้เกิดฟอง สารสกัดจากต้นสน สารละลายด่าง สาหร่ายทะเล และยาปฏิชีวนะบางชนิด
การแช่ตัวในน้ำยาจะให้ผลดีในการบำบัดรักษาอาการระคายเคือง และลดการติดเชื้อของผิวหนัง และยังมีผลช่วยเพิ่มแรงพยุงตัวในน้ำให้เราอีกด้วย การอาบน้ำยามีด้วยกันหลายแบบ เช่น

## แช่น้ำเกลือ
โดยปกติแล้วน้ำทะเลมีผลในการรักษาโรคต่างๆ ได้ แต่หาไม่สะดวกที่จะไปทะเล เราก็สามารถนำน้ำทะเลเทียม (น้ำเกลือ) ขึ้นโดยการเติมเกลือแกง 2-3 กิโลกรัม ลงในน้ำอุ่น 1 อ่างอาบน้ำ อุณหภูมิของน้ำควรจะอยู่ระหว่าง 90-105 องศาฟาเรนไฮต์ (32-41 องศาเซลเซียส) หรือสูงเท่าที่ร่างกายจะทนได้
น้ำเกลือจะช่วยกระตุ้นผิวหนังและขับเหงื่อ หลังการแช่น้ำเกลือควรใช้ผ้าห่มคลุมตัวเพื่อให้เหงื่อยังคงออกต่อไป นอกจากนี้น้ำเกลือยังนำมาใช้รักษาโรคผิวหนังและโรคข้อเสื่อมได้อีกด้วย

## แช่น้ำกำมะถัน
วินี้เราจะใช้สารโพแทชที่มีกำมะถันผสมอยู่ลงไป 150-200 กรัม ต่อน้ำ 1 อ่าง อุณหภูมิของน้ำควรอยู่ประมาณ 90-102 องศาฟาเรนไฮต์ (32-39 องศาเซลเซียส) น้ำในอ่างกำมะถันเหมาะจะนำมาใช้แช่ร่างกายราว 10-20 นาที เพื่อรักษาอาการติดเชื้อที่ผิวหนัง สิว ผิวหนังมีปรสิตบางประเภทอาศัยอยู่ รวมถึงฝีบางประเภท

## แช่น้ำมัสตาร์ด
น้ำในอ่างแช่แบบนี้จะมีส่วนผสมจากผงมัสตาร์ด 850-900 กรัม น้ำที่จะใช้ผสมควรมีอุณหภูมิราว 96-100 องศาฟาเรนไฮต์ (36-38 องศาเซลเซียส) น้ำมัสตาร์ดเหมาะสำหรับการแช่ตัวเป็นวลา 10-15 นาที น้ำมันในมัสตาร์ดมาเลี้ยงผิวมากขึ้น เท่ากับเป็นการเพิ่มประสิทธิภาพในการบำบัดรักษาให้เหนือกว่าการจุ่มน้ำธรรมดา

## การบำบัดด้วยสปา
โดยความหมายที่แท้จริง สปา หมายถึงสถานพักผ่อนที่มีน้ำพุธรรมชาติที่มีสารเคมีซึ่งมีผลในการบำบัดรักษาโรค แต่น้ำพุธรรมชาติทุกแห่งไม่สามารถจะใช้เป็นสปาได้ เพราะน้ำที่เหมาะสมสำหรับการบำบัดแบบสปาจะต้องมีปริมาณแร่ธาตุสูงเมื่อเทียบกับน้ำทั่วไป หรือต้องมีอุณหภูมิสูงกว่า 20 องศาเซลเซียส
ในการบำบัดรักษาโรคด้วยสปา จะต้องพิจารณาถึงแร่ธาตุที่มีอยู่ด้วย ในน้ำแต่ละแหล่งว่าเหมาะที่จะนำมาใช้รักษาโรคชนิดใด

หมวดหมู่:สุขภาพ
หมวดหมู่:การรักษาทางการแพทย์
มะม่วงกวน

thumb|มะม่วงกวน

**มะม่วงกวน**, **ส้มแผ่น** หรือ **ส้มลิ้ม** เป็นขนมทานเล่นอีกชนิดหนึ่งประเภทที่ได้รับความนิยมมาก มีลักษณะเป็นแผ่นบาง ๆ ค่อนข้างใส สีออกเหลืองหรือน้ำตาลอมเหลือง มีความเหนียวพอสมควร ทำเป็นรูปวงกลม ดอกไม้ หรือ ม้วนเป็นเกลียว เป็นต้น การทำมะม่วงกวนถือเป็นหนึ่งในวิธีการถนอมอาหารที่มีมาตั้งแต่สมัยโบราณ

หลักการถนอมอาหารโดยการกวนนั้นมีหลักดังนี้คือ นำเอาผลไม้ที่สุกแล้วมาฝานเอาแต่เนื้อ เคี่ยวผสมรวมกับน้ำตาล จากนั้นกวนไปเรื่อยๆจนเนื้อข้นและเหนียวดี แล้วเทใส่กล่องแช่ใว้ 1 คืน เตรียมถาดรองด้วยแผ่นพลาสติก ตักเนื้อมะม่วงหยอดลงไปประมาณ 1 ช้อน ใช้หลังช้อนเกลี่ยเป็นแผ่นกลมบางๆ นำไปตากแดดจัดๆประมาณ 3-4 ชั่วโมง หรือดูให้แห้งดี

ซึ่งในการทำมะม่วงกวนนั้น ถือเป็นการกวนแบบแห้งที่ต้องใช้น้ำตาลในอัตราส่วนมาก ๆ นั่นเอง รสชาติของมะม่วงกวน โดยส่วนใหญ่มักมีรสหวาน หวานอมเปรี้ยว หรือเปรี้ยวจัด โดยเคล็ดลับในการทำมะม่วงกวนให้น่ากิน คือการเลือกมะม่วงที่ไม่สุกจนเกินไป และแนะนำให้ใช้มะม่วงแก้วซึ่งเป็นที่นิยมกันอย่างแพร่หลายมากที่สุดในท้องตลาด หรือสามารถนำเอามะม่วงหลาย ๆ ชนิดมาผสมรวมกันก็ได้ ในความเป็นจริง วิธีการทำมะม่วงกวนนั้นถือว่าไม่มีหลักเกณฑ์หรืออัตราส่วนของส่วนผสมที่แน่นอนตายตัว ขึ้นอยู่กับการประยุกต์ดัดแปลงของแต่ละคนเพื่อให้ได้มะม่วงกวนในรสชาติตามที่ต้องการ

## ประโยชน์
# เป็นการถนอมอาหาร ทำให้สามารถเก็บเนื้อมะม่วงไว้กินได้นานขึ้น
# ได้กินมะม่วงในรูปแบบ สี กลิ่น รสชาติที่ต่างไปจากการกินมะม่วงทั่วไป
# เป็นการเพิ่มมูลค่าให้กับผลิตภัณฑ์และสร้างรายได้เสริมให้กับผู้ผลิต
# กินแล้วอิ่ม
# กินแล้วชุ่มคอ

### ข้อควรระวัง
แม้ว่ามะม่วงกวนจะเป็นขนมที่อร่อยและมีประโยชน์มากมาย แต่หากทานมากเกินไปก็อาจส่งผลเสียต่อสุขภาพได้ โดยเฉพาะในเรื่องของน้ำตาลที่ใส่ในมะม่วงกวน หากบริโภคมากเกินไปอาจทำให้ระดับน้ำตาลในเลือดสูงขึ้น ซึ่งไม่ดีต่อสุขภาพในระยะยาว

## การเก็บรักษา
# เก็บในกาชนะทึบแสงปิดสนิท
# ป้องกันไม่ให้อาหารสัมผัสกับโลหะทองแดง เหล็ก
# เก็บในอุณหภูมิต่ำ

## แหล่งผลิตชื่อดัง
ตัวอย่างเช่น มะม่วงกวนสูตรแปดริ้วของจังหวัดฉะเชิงเทรา หรือมะม่วงกวนหนึ่งผลิตภัณฑ์หนึ่งตำบลของอำเภอหัวหิน และ ย่านตลาดเก่า ตำบลวังทอง อำเภอวังทอง จังหวัดพิษณุโลก เป็นแหล่งผลิตมะม่วงกวน ส้มแผ่น ส้มลิ้ม ที่ใหญ่แหล่งหนึ่งของประเทศ เพราะมะม่วงปัจจัยในการผลิตหลักมีปลูกมากในพื้นที่จังหวัดพิษณุโลก

## อ้างอิง

*หนังสือวิธีการถนอมอาหาร โดย ยุวดี ชื่นจิตร, หน้า 45, สำนักพิมพ์ลายน้ำ*

หมวดหมู่:ขนมไทย
ลูมินอล

**ลูมินอล** (อักษรละติน: Luminol) เป็นสารเคมีที่สามารถตรวจพบร่องรอยของเลือดได้ ซึ่งหน่วยงาน Crime Scene Investigation หรือ CSI จะใช้บ่อยเพื่อหาร่องรอยของเลือด ถึงแม้ว่าจะใช้ไม้ถูพื้นทำความสะอาดลบรอยเลือดก็ตาม แต่ถ้าไม่ใช้สารเคมีช่วย ล้างรอยเลือด รอยเลือดจะติดอยู่นานเป็นปีโดยที่คนเราไม่สามารถมองเห็นได้ด้วยตาเปล่า วิธีการคร่าวๆคือสารลูมินอลจะทำปฏิกิริยากับ ฮีโมโกลบิน ทำให้แสงเปล่งออกมา เป็นกระบวนการที่พลังงานของสารเริ่มต้นมากกว่าพลังงานของสารผลิตภัณฑ์ ทำให้โมเลกุลนำพลังงานที่เหลือออกมาในรูปแบบของโฟตอนแสง กระบวนการนี้เรียกว่า Chemiluminescence

## วิธีเตรียมสารของ CSI
ลูมินอลที่เป็นสารชนิดผงนำมาผสมกับของเหลวที่มีส่วนประสมของ ไฮโดรเจนเพอร์ออกไซด์ ไฮดรอกไซด์ และอื่นๆ ซึ่ง ไฮโดรเจนเพอร์ออกไซด์ และ ลูมินอล เป็นส่วนผสมหลัก ผสมเสร็จก็นำมาใส่ขวดสเปรย์ไว้ก็พร้อมใช้งานแต่ถ้าแค่นั้น ปฏิกิริยาจะเกิดช้าจึงต้องการตัวเร่งปฏิกิริยาเพื่อเห็นแสงที่เปร่งออกมาได้ไวขึ้น ซึ่งในกรณีเลือด เหล็กที่อยู่ในฮีโมโกบิลเป็นตัวเร่งปฏิกิริยา

## อ้างอิง

## แหล่งข้อมูลอื่น

* HowStuffWorks "How Luminol Works"
* Luminol demonstration in Turin

หมวดหมู่:อะโรมาติกเอมีน
หมวดหมู่:แลกแทม
คำศัพท์ที่ใช้ในกีฬาเทนนิส

รายชื่อ**คำศัพท์ที่ใช้ในวงการกีฬาเทนนิส **

1.Ace : ลูกเสิร์ฟที่ผู้รับไม่สามารถรับได้

2.Ad court : คอร์ตข้างที่เสิร์ฟหลังจากดิวซ์

3.Ad in : ผู้เสิร์ฟได้เปรียบ

4.Ad out : ผู้เสิร์ฟเสียเปรียบ

5.Angle shot : การตีลูกทแยงเพื่อให้ลูกกระดอนออกทางด้านข้าง

6.Approach : การตีลูกแบบเข้าหาตาข่าย

7.Attack drive : การตีลูกบอลอย่างแรง

8.Band : แถบขาวที่ติดอยู่บนตาข่าย

9.Baseline : เส้นหลังหรือเส้นท้ายสนาม

10.Bye : ชนะผ่าน

11.Cannon balls : การเสริฟที่เร็วและแรง

12.Chip shot : การตีตัด

13.Crosscourt shot : การตีลูกทแยง

14.Down-the-line : การตีลูกขนานเส้น

15.Drop volley : การตีหยอด

16.Fault : การเสริฟเสีย

17.Flub : การตีเสียแบบง่ายๆ

18.Gut : เอ็นที่ทำในไม้เทนนิส

19.Half-volley : การตีลูกพร้อม

20.Killing zone : แดนรุก

21.Footwork : การเคลื่อนที่ของเท้า

22.Hold service : ผู้เสริฟชนะในเกมเสริฟของตัวเอง

23.Lob : ลูกโด่ง

24.Let : การเล่นคะแนนนั้นๆใหม่

25.Love : การขานคะแนนศูนย์

26.Miss : การตีไม่โดนบอล

27.Pace : ความเร็วของลูก

28.Post : เสาตึงตาข่าย

29.Racquet : ไม้เทนนิส

30.Seed : มืออันดับ
บิวทาโนน

**บิวทาโนน** (Butanone) หรือรู้จักในชื่อ **เมทิลเอทิลคีโตน** (methyl ethyl ketone) หรือ **เอ็มอีเค** (MEK) หรือ **เอทิลเมทิลคีโตน** (ethyl methyl ketone) หรือ **2-บิวทาโนน** (2-butanone) มีน้ำหนักโมเลกุล 72.11 มีจุดเดือด 79.6 องศาเซลเซียส คุณสมบัติของมันเป็นของเหลวใสมีกลิ่นของอะซีโตน วิธีการใช้ ใช้ในอุตสาหกรรมผลิตเป็นสารเคลือบ เป็นตัวทำละลายที่ขจัดไขมันแลคเกอร์เป็นตัวทำละลายอุตสาหกรรมทั่วไป การควบคุมแบ่งเป็น 2 แบบ แบบแรกคือ การบรรจุมากกว่า 500 มิลลิลิตรจัดเป็นวัตถุอันตราย หากใครมีไว้ครอบครองต้องมีใบรับอนุญาต ถ้าไม่มีใบรับอนุญาตมีโทษจำคุกไม่เกิน 2 ปี ปรับไม่เกิน 2 แสนบาท หรือทั้งจำทั้งปรับ แบบที่สองคือ การบรรจุน้อยกว่า 500 มิลลิลิตรจัดเป็นสารระเหย ก่อนนำไปจำหน่ายต้องมีฉลากข้อความคำเตือนทุกครั้ง หากไม่มีฉลากข้อความคำเตือนทุกคั้งที่จำหน่าย ผู้จำหน่ายมีโทษจำคุกไม่เกิน 2 ปี ปรับไม่เกิน 2 แสนบาท หรือ ทั้งจำทั้งปรับ สูตรโมเลกุลคือ CH3COCH2CH3

## อ้างอิง

* เมทิลเอทิลคีโทน (Methyl Ethyl Ketone) 

## แหล่งข้อมูลอื่น
*International Chemical Safety Card 0179
*National Pollutant Inventory: Methyl Ethyl Ketone Fact Sheet
*NIOSH Pocket Guide to Chemical Hazards
*US EPA Datasheet
*Methyl ethyl ketone in the Consumer Product Information Database

หมวดหมู่:สารมลพิษ
หมวดหมู่:ตัวทำละลาย
จักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์

**จักรพรรดิลูทวิชที่ 4 แห่งจักรวรรดิโรมันอันศักดิ์สิทธิ์** () หรือ **ลูทวิชชาวบาวาเรีย** (; 1 เมษายน ค.ศ. 1282 - 11 ตุลาคม ค.ศ. 1347) เป็นจักรพรรดิโรมันอันศักดิ์สิทธิ์จากราชวงศ์วิทเทลส์บัคผู้ทรงครองราชบัลลังก์ระหว่างปี ค.ศ. 1328 จนเสด็จสวรรคตเมื่อวันที่ 11 ตุลาคม ค.ศ. 1347 จากโรคหลอดเลือดสมองระหว่างการล่าหมูป่า ลูทวิชเป็นพระโอรสของลูทวิชที่ 2 ดยุกแห่งบาวาเรียและมาทิลดาแห่งฮับส์บูร์ก

## พระอิสริยยศ
* จักรพรรดิโรมันอันศักดิ์สิทธิ์ (ค.ศ. 1328 - ค.ศ. 1347)
* พระมหากษัตริย์เยอรมนี (ค.ศ. 1328 - ค.ศ. 1347) เริ่มด้วยการเป็นฝ่ายตรงข้ามแต่ต่อมาร่วมกับฟรีดริชผู้เป็นธรรม (พระเจ้าฟรีดริชที่ 3 แห่งเยอรมนี)
* ดยุกแห่งบาวาเรียเหนือ (ค.ศ. 1301 - ค.ศ. 1347) 
* ดยุกแห่งบาวาเรียใต้ (ค.ศ. 1340 - ค.ศ. 1347) 
* เคานต์พาลาไทน์แห่งแม่น้ำไรน์ (ค.ศ. 1319 - ค.ศ. 1329) 
* มาร์เกรฟแห่งบรันเดินบวร์ค (ค.ศ. 1320 - ค.ศ. 1323)
* เคานต์แห่งแอโน ฮอลแลนด์ และ เซแลนด์ (ค.ศ. 1345 - ค.ศ. 1347)

## อ้างอิง

## ดูเพิ่ม
* ราชวงศ์วิตเตลสบาค
* จักรวรรดิโรมันอันศักดิ์สิทธิ์
* รายพระนามกษัตริย์และจักรพรรดิเยอรมัน

## แหล่งข้อมูลอื่น

หมวดหมู่:บุคคลที่เกิดในปี พ.ศ. 1825
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:ราชวงศ์วิทเทิลส์บัค
หมวดหมู่:ผู้คัดเลือกแห่งบรันเดินบวร์ค
หมวดหมู่:เสียชีวิตจากโรคหลอดเลือดสมอง
หมวดหมู่:ดยุกแห่งบาวาเรีย
หมวดหมู่:เคานต์แห่งแอโน
หมวดหมู่:เคานท์แห่งฮอลแลนด์
หมวดหมู่:เคานท์พาลาทินแห่งไรน์
จักรพรรดิไฮน์ริชที่ 7 แห่งจักรวรรดิโรมันอันศักดิ์สิทธิ์

**จักรพรรดิไฮน์ริชที่ 7 แห่งโรมันอันศักดิ์สิทธิ์** () (ราว ค.ศ. 1275 หรือ ค.ศ. 1279 - 24 สิงหาคม ค.ศ. 1313) ทรงเป็นสมเด็จพระจักรพรรดิแห่งจักรวรรดิโรมันอันศักดิ์สิทธิ์แห่งราชวงศ์ลักเซมเบิร์กผู้ทรงครองราชบัลลังก์ระหว่างปี ค.ศ. 1312 จนเสด็จสวรรคตเมื่อวันที่ 24 สิงหาคม ค.ศ. 1313 

## พระอิสริยยศ
*สมเด็จพระจักรพรรดิแห่งจักรวรรดิโรมันอันศักดิ์สิทธิ์ (ค.ศ. 1312 - ค.ศ. 1313)
* พระมหากษัตริย์เยอรมนี (ค.ศ. 1308 - ค.ศ. 1313) 
*เคานท์แห่งลักเซมเบิร์ก (ค.ศ. 1288 - ค.ศ. 1313) 
*เคานท์แห่งอาร์ลอน (ค.ศ. 1288 - ค.ศ. 1313)
*เคานท์แห่งเดอร์บาย (หลังจาก ค.ศ. 1298 - ค.ศ. 1313)

## อ้างอิง

## ดูเพิ่ม
* ราชวงศ์ลักเซมเบิร์ก
* จักรวรรดิโรมันอันศักดิ์สิทธิ์

## แหล่งข้อมูลอื่น

หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:ราชวงศ์ลักเซมเบิร์ก
หมวดหมู่:เคานต์ในประเทศลักเซมเบิร์ก
บิชอปแห่งเรเกินส์บวร์ค

**บิชอปแห่งเรเกินส์บวร์ค** () เป็นตำแหน่งมุขนายกประจำมุขมณฑลเรเกินส์บวร์คในรัฐบาวาเรีย ประเทศเยอรมนี อาสนะของบิชอปอยู่ที่อาสนวิหารเรเกินส์บวร์ค

## อ้างอิง

## ดูเพิ่ม
* ราชรัฐมุขนายกเรเกินส์บวร์ค

หมวดหมู่:มุขนายก